Приложение № 1 към ……………………

**МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ**

**Програма за развитие на селските райони за периода 2014-2020 г.**

**УСЛОВИЯ ЗА КАНДИДАТСТВАНЕ**

**ПО ПРОЦЕДУРА**

|  |
| --- |
| **№ BG06RDNP001-4.010 „Проектни предложения от „Напоителни системи“ ЕАД за възстановяване на съществуващи хидромелиоративни съоръжения за напояване“** |

**по подмярка 4.3 „Подкрепа за инвестиции в инфраструктура, свързана с развитието, модернизирането или адаптирането на селското и горското стопанство“**

**от мярка 4 „Инвестиции в материални активи“**

**от Програма за развитие на селските райони за периода 2014-2020 г.**

**Европейският земеделски фонд за развитие на селските райони**

**Европа инвестира в селските райони**

****

**СЪДЪРЖАНИЕ**:

[СПИСЪК НА СЪКРАЩЕНИЯТА: 4](#_Toc22303449)

[1. Наименование на програмата: 5](#_Toc22303450)

[2. Наименование на приоритетната ос: 5](#_Toc22303451)

[3. Наименование на процедурата: 5](#_Toc22303452)

[4. Измерения по кодове: 5](#_Toc22303453)

[5. Териториален обхват: 5](#_Toc22303454)

[6. Цели на предоставяната безвъзмездна финансова помощ по процедурата и очаквани резултати: 5](#_Toc22303455)

[7. Индикатори: 6](#_Toc22303456)

[8. Общ размер на безвъзмездната финансова помощ по процедурата: 6](#_Toc22303457)

[9. Минимален и максимален размер на безвъзмездната финансова помощ за конкретен проект: 7](#_Toc22303458)

[10. Процент на съфинансиране: 7](#_Toc22303459)

[11. Допустими кандидати: 7](#_Toc22303460)

[11.1. Критерии за допустимост на кандидатите: 7](#_Toc22303461)

[11.2. Критерии за недопустимост на кандидатите: 7](#_Toc22303462)

[12. Допустими партньори: 9](#_Toc22303463)

[13. Дейности, допустими за финансиране: 9](#_Toc22303464)

[13.1: Допустими дейности: 9](#_Toc22303465)

[13.2: Условия за допустимост на дейностите: 9](#_Toc22303466)

[13.3: Недопустими дейности: 13](#_Toc22303467)

[14. Категории разходи, допустими за финансиране: 14](#_Toc22303468)

[14.1. Допустими разходи: 14](#_Toc22303469)

[14.2. Условия за допустимост на разходите: 15](#_Toc22303470)

[14.3. Недопустими разходи: 17](#_Toc22303471)

[15. Допустими целеви групи (ако е приложимо): 18](#_Toc22303472)

[16. Приложим режим на минимални/държавни помощи: 18](#_Toc22303473)

[17. Хоризонтални политики: 19](#_Toc22303474)

[18. Минимален и максимален срок за изпълнение на проекта: 19](#_Toc22303475)

[19. Ред за оценяване на концепциите за проектни предложения: 19](#_Toc22303476)

[20. Критерии и методика за оценка на концепциите за проектни предложения: 19](#_Toc22303477)

[21. Ред за оценяване на проектните предложения: 19](#_Toc22303478)

[21.1 Оценка на административно съответствие и допустимост: 20](#_Toc22303479)

[21.2 Техническа и финансова оценка: 22](#_Toc22303480)

[22. Критерии и методика за оценка на проектните предложения: 23](#_Toc22303481)

[22.1 Критерии за подбор на проектни предложения: 23](#_Toc22303482)

[22.2 Методика за оценка на проектните предложения: 26](#_Toc22303483)

[23. Начин на подаване на проектните предложения/концепциите за проектни предложения: 28](#_Toc22303484)

[24. Списък на документите, които се подават на етап кандидатстване: 29](#_Toc22303485)

[24.1 Списък с общи документи: 29](#_Toc22303486)

[24.2 Списък с документи, доказващи съответствие с критериите за подбор на проекти: 33](#_Toc22303487)

[25. Краен срок за подаване на проектните предложения: 33](#_Toc22303488)

[26. Адрес за подаване на проектните предложения/концепциите за проектни предложения: 34](#_Toc22303489)

[27. Допълнителна информация: 34](#_Toc22303490)

[28 Процедура за уведомяване на неодобрени и одобрените кандидати и сключване на административни договори за предоставяне на безвъзмездна финансова помощ 39](#_Toc22303491)

[29. Приложения към Условията за кандидатстване: 41](#_Toc22303492)

# СПИСЪК НА СЪКРАЩЕНИЯТА:

| **БФП** | Безвъзмездна финансова помощ |
| --- | --- |
| **ДДС** | Данък върху добавената стойност |
| **ЕС** | Европейски съюз |
| **ЕК** | Европейска комисия |
| **ЕСИФ** | Европейски структурни и инвестиционни фондове |
| **ЕЗФРСР** | Европейски земеделски фонд за развитие на селските райони |
| **ЗОП** | Закон за обществените поръчки |
| **ЗООС** | Закон за опазване на околната среда |
| **ЗУСЕСИФ** | Закон за управление на средствата от Европейските структурни и инвестиционни фондове |
| **ЗУТ** | Закон за устройство на територията |
| **ЗБР** | Закон за биологичното разнообразие |
| **ИСУН** | Информационната система за управление и наблюдение на средствата от Европейските структурни и инвестиционни фондове |
| **ИСАК** | Интегрирана система за администриране и контрол |
| **КЕП** | Квалифициран електронен подпис |
| **КСС** | Количествено-стойностна сметка |
| **МЗХГ** | Министерство на земеделието, храните и горите |
| **МОСВ** | Министерство на околната среда и водите |
| **ДФЗ** | Държавен фонд „Земеделие“ |
| **ПРСР 2014 – 2020 г.** | Програма за развитие на селските райони за периода 2014 – 2020 г. |
| **ПМС** | Постановление на Министерски съвет |
| **РУО** | Ръководител на управляващият орган |
| **УО** | Управляващ орган |
| **ЗМСП** | Закон за малките и средните предприятия |
| **СМР** | Строително-монтажни работи |
| **ПИВ** | Потенциална икономия на вода |
| **ЗСН** | Закон за сдруженията за напояване |
| **ЗВ** | Закон за водите |
| **ПУРБ** | Плана за управление на речните басейни |
| **ХМСН** | Хидромелиоративни съоръжения за напояване |

# 1. Наименование на програмата:

|  |
| --- |
| Програма за развитие на селските райони 2014-2020 г. (ПРСР 2014-2020 г.) |

# 2. Наименование на приоритетната ос:

|  |
| --- |
| Приоритет 5 „Насърчаване на ефективното използване на ресурсите и подпомагане на прехода към нисковъглеродна и устойчива на изменението на климата икономика в селското стопанство, сектора на храните и горското стопанство“  Област с поставен акцент 5А Повишаване на ефективността при потреблението на вода в селското стопанство |

# 3. Наименование на процедурата:

|  |
| --- |
| Процедура чрез подбор **№ BG06RDNP001-4.010 „Проектни предложения от „Напоителни системи“ ЕАД за възстановяване на съществуващи хидромелиоративни съоръжения за напояване“** по подмярка 4.3. „Подкрепа за инвестиции в инфраструктура, свързана с развитието, модернизирането или адаптирането на селското и горското стопанство“ от мярка 4. „Инвестиции в материални активи“ |

# 4. Измерения по кодове:

|  |
| --- |
| Неприложимо |

# 5. Териториален обхват:

|  |
| --- |
| Подмярката се прилага на територията на цялата страна. |

# 6. Цели на предоставяната безвъзмездна финансова помощ по процедурата и очаквани резултати:

|  |
| --- |
| **Цели:**  Инвестициите във хидромелиоративни съоръжения за напояване (ХМСН) извън земеделските стопанства ще се фокусират върху възстановяването на съществуващата линейна инфраструктура и съоръженията към нея по начин, който съчетава високи нива на управление и качествени услуги за доставка на вода на земеделските стопани, като се цели:   1. По–ефективното използване на количеството вода за напояване за поддържане на доброто състояние на водните тела; 2. Насърчаване на икономии на вода и енергийно ефективни технологии; 3. Намаляване на водовземането чрез намаляване загубите на вода и смекчаване на натиска от климатичните промени.   **Обосновка:**  Подпомагането по подмярката ще бъде насочено към реконструкция/рехабилитация и модернизация на ХМСН използвана само за селскостопански нужди, извън земеделските стопанства, с цел намаляване на загубите на вода и адаптиране на селското стопанство към последиците от изменението на климата. Чрез подкрепата по подмярката ще се гарантира ефективно използване на водните ресурси посредством въвеждането на нови технологии, които водят до реално намаляване на загубите и на консумацията на вода в селското стопанство, повишаване на конкурентните предимства, както и до намаляване натиска върху водните тела.  **Очаквани резултати:**  Очакваните резултати от подкрепата по под мярката се изразяват в:  **1**. Повишаване на ефективността на използването на водите за напояване;  **2**. Развитие на поливното земеделие в контекста на адаптирането към климатичните изменения. |

# 7. Индикатори:

|  |
| --- |
| В съответствие с планираното изпълнение на ПРСР 2014 – 2020 г. по **Приоритет 5** „Насърчаване на ефективното използване на ресурсите и подпомагане на прехода към нисковъглеродна и устойчива на изменението на климата икономика в селското стопанство, сектора на храните и горското стопанство“ и **Област с поставен акцент 5А** „Повишаване на ефективността при потреблението на вода в селското стопанство“, проектните предложения по настоящата процедура за подпомагане следва да допринасят за постигането на следните показатели:  **1. Планиран(и) показател(и) за изпълнението 2014—2020 г.:**  1.1. Общо публични разходи в евро(Показател О.1)  1.2. Общо инвестиции в евро (публични + частни) (Показател О.2)  1.3. Брой операции, получаващи подкрепа за инвестиции (Показател О.3)  1.4. Площ (хектар), засегната от инвестиции за икономия на вода (напр. по-ефективни напоителни системи...) (Показател О.5)  **2. Целеви показател(и) 2014—2020 г.:**  T14: Процент на поливните площи, преминаващи към по-ефективна напоителна система (област с поставен акцент 5А)  **3. Показател(и) за резултат:**  R12: процент на поливните площи, преминаващи към по-ефективни напоителни системи (област с поставен акцент 5А)  **ВАЖНО:**  Точка № 8 от формуляра за кандидатстване не се попълва от кандидата. Кандидатите за предоставяне на безвъзмездна финансова помощ (БФП) по настоящата процедура чрез подбор на проектни предложения посочват информация относно предвижданите за изпълнение резултати/показатели в проектното предложение в Приложение № 1 „Основна информация за проектното предложение и таблица за заявени разходи“, Раздел VIІ „Форма за наблюдение и оценка на проектни предложения по подмярка 4.3 „Подкрепа за инвестиции в инфраструктура, свързана с развитие, модернизация или адаптиране на земеделската и горска инфраструктура“ от мярка 4 „Инвестиции в материални активи“ от ПРСР 2014-2020 г.“. |

# 8. Общ размер на безвъзмездната финансова помощ по процедурата:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 1. Общият размер на БФП по процедурата чрез подбор на проектни предложения:   |  |  |  | | --- | --- | --- | | **Общ размер на БФП** | **Средства от Европейския земеделски фонд за развитие на селските райони (ЕЗФРСР)** | **Национално съфинансиране** | | 45 419 274,00 евро | 34 064 455,50 евро | 11 354 818,50 евро | | 88 831 016,09 лева | 66 623 262,07 лева | 22 207 754,02 лева | | 100% | 75% | 25% | |

# 9. Минимален и максимален размер на безвъзмездната финансова помощ за конкретен проект:

|  |
| --- |
| 1. Минималният размер на допустимите разходи за едно проектно предложение е не по-малко от левовата равностойност на 15 000 евро.  3. Максималният размер на допустимите разходи за едно проектно предложение не може да надхвърля левовата равностойност на 6 000 000 евро. |

# 10. Процент на съфинансиране:

|  |
| --- |
| Максималният размер на безвъзмездната финансова помощ е в размер до 100% от общия размер на допустимите за финансово подпомагане разходи за проекта. |

# 11. Допустими кандидати:

## 11.1. Критерии за допустимост на кандидатите:

|  |
| --- |
| 1. Кандидат по настоящата процедура е „Напоителни системи“ ЕАД, в качеството му на оператор, предоставящ услугата „Доставяне на вода за напояване“.  2. Към датата на подаване на проектното предложение кандидатът по т. 1 трябва да отговарят на поне едно от следните изисквания:  2.1. да е собственик на ХМСН, за които се отнася проектното предложение;  2.2. да има права за ползване чрез действащ концесионен договор и/или договор за наем най-малко до 15.09.2023 г. за ХМСН, за които се отнася проектното предложение.  **ВАЖНО:**  В случаите по т. 2.2., преди изплащане на помощта кандидатът следва да подсигури право на ползване до края на периода на мониторинг за ХМСН, за които се отнася проектното предложение.  **ВАЖНО:**  В Раздел 24 „Списък на документи, които се подават на етап кандидатстване“ от Условията за кандидатстване са посочени документите, които трябва да се приложат, за да се удостовери допустимостта на кандидата. Условията, за които не е предвиден документ, се проверяват служебно. |

## 11.2. Критерии за недопустимост на кандидата:

|  |
| --- |
| 1. Съгласно чл. 25, ал. 2 от Закон за управление на средствата от Европейските структурни и инвестиционни фондове (ЗУСЕСИФ) в процедура чрез подбор **не могат да участват и БФП не се предоставя на лица**, за които са налице обстоятелства за отстраняване от участие в процедура за възлагане на обществена поръчка съгласно чл. 54 от Закон за обществените поръчки (ЗОП) или които не са изпълнили разпореждане на ЕК за възстановяване на предоставената им неправомерна и несъвместима държавна помощ. Кандидатите са длъжни да декларират, че не попадат в някоя от категориите, посочени в чл. 25, ал. 2 от ЗУСЕСИФ и чл. 7 от Постановление № 162 на Министерския съвет от 2016 г. за определяне на детайлни правила за предоставяне на безвъзмездна финансова помощ по програмите, финансирани от Европейските структурни и инвестиционни фондове за периода 2014 – 2020 г. (ПМС № 162/2016 г.) (Приложение № 2).  2. Потенциалните кандидати **не могат** да участват в процедурата за подбор на проектни предложения и да получат БФП, в случай че:  2.1. са осъдени с влязла в сила присъда, освен ако са реабилитирани, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;  2.2. са осъдени с влязла в сила присъда, освен ако са реабилитирани, за престъпление, аналогично на тези по т. 1, в друга държава членка или трета страна;  2.3. имат задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към Столична община или към общината по седалището на кандидата, или аналогични задължения, установени с акт на компетентен орган, съгласно законодателството на държавата, в която кандидатът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;  2.4. е налице неравнопоставеност в случаите по чл. 44, ал. 5 от ЗОП;  2.5. с акт на компетентен орган е установено, че:  а) са представили документ с невярно съдържание, свързан с удостоверяване липсата на основания за отстраняване или изпълнението на критериите за подбор;  б) не са предоставили изискваща се информация, свързана с удостоверяване липсата на основания за отстраняване или изпълнението на критериите за допустимост или подбор;  2.6. е установено с влязло в сила наказателно постановление, принудителна административна мярка по чл. 404 от Кодекса на труда или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 – 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;  2.7. е налице конфликт на интереси, който не може да бъде отстранен;  2.8. са обявени в несъстоятелност или в производство по несъстоятелност, или в процедура по ликвидация, или са сключили извънсъдебно споразумение с кредиторите си по смисъла на чл. 740 от Търговския закон, или са преустановили дейността си, а в случай че кандидатът е чуждестранно лице - се намира в подобно положение, произтичащо от сходна процедура, съгласно законодателството на държавата, в която е установен.  3. Основанията по т. 2.1, 2.2 и 2.7 се прилагат за лицата, които представляват кандидата.  4. Точка 2.3 не се прилага, когато размерът на неплатените дължими данъци или социално-осигурителни вноски е не повече от 1 на сто от сумата на годишния общ оборот за последната приключена финансова година, но не повече от 50 000 лв..  5. Преди сключване на административния договор за предоставяне на БФП декларираните обстоятелства се доказват и се извършва проверка от УО по ПРСР 2014-2020 г., относно същите:  а) с официални документи, издадени от съответните компетентни органи за обстоятелствата, за които такива документи се издават, като се спазват изискванията на чл. 2, ал. 1 от ЗЕУ;  б) с декларации – за всички останали обстоятелства, които не са били декларирани на предходен етап, или когато е настъпила промяна във вече декларирани обстоятелства.  6. Не се дава предимство, а даденото предимство се отнема, когато бъде установено, че кандидат за подпомагане или негови членове след 1 януари 2014 г. са създали изкуствено условията, необходими за получаване на това предимство, в противоречие с целите на европейското право и българското законодателство.  7. Кандидатите/бенефициентите не се подпомагат, при условие че имат изискуеми и ликвидни задължения към ДФЗ.  8. Финансовата помощ не се предоставя на кандидати/бенефициенти, които не са независими предприятия по смисъла на чл. 4, ал. 2 от ЗМСП и за които се установи, че са учредени или преобразувани след 1 януари 2014 г. с цел получаване на предимство в противоречие с целта на подмярката по ПРСР 2014 – 2020 г., включително с цел получаване на финансова помощ в размер, надвишаващ посочените по тези условия максимални размери.  9. По отношение обстоятелствата за отстраняване, посочени в чл. 54 от ЗОП кандидатът има право да представи доказателства, че е предприел мерки, които гарантират неговата надеждност съгласно чл. 56 от ЗОП, въпреки наличието на съответното основание за отстраняване. |

# 12. Допустими партньори:

|  |
| --- |
| Не е приложимо |

# 13. Дейности, допустими за финансиране:

## 13.1: Допустими дейности:

|  |
| --- |
| Подмярката се прилага за дейности свързани с материални и нематериални инвестиции за реконструкция и модернизация на съществуващите ХМСН.  Подкрепата ще бъде насочена към:   1. Ремонт/реконструкция/рехабилитация на съществуващи ХМСН; 2. Закупуване и инсталиране на нови машини, съоръжения и оборудване за напояване, измерване и мониторинг, включително и такива, пряко свързани с подобряване на енергийната ефективност и опазване на околната среда и за подобряване на проводимостта на ХМСН. |

## 13.2: Условия за допустимост на дейностите:

|  |
| --- |
| 1. Всички инвестициите за напояване трябва да са в съответствие с ПУРБ, в чийто териториален обхват ще се извършват, и да предвиждат измерване на потреблението на вода на база планираните инвестиции.  2. Проектите, попадащи в територии от Натура 2000, са в съответствие с разпоредбите на Закона за биологичното разнообразие и съответните подзаконови нормативни актове за неговото прилагане.  3. По инвестиционните проекти, когато е приложимо, е извършена оценка на въздействието върху околната среда (ОВОС) или решение по оценка на въздействие върху околната среда съгласно Закона за опазване на околната среда (ЗООС) от съответните структури на Министерство на околната среда и водите (МОСВ).  4. За проекти с инвестиции, когато е приложимо, от съответните структури на МОСВ е извършена и оценка за съвместимостта на инвестиционните предложения с предмета и целите на опазване на защитените зони съгласно Наредба за условията и реда за извършване на оценка за съвместимостта на планове, програми.  5. Финансовата помощ по процедурата се предоставя под формата на възстановяване на действително направени и платени допустими разходи в съответствие с чл. 67 от Регламент (ЕС) № 1303/2013 на Европейския парламент и на Съвета от 17 декември 2013 година за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета.  6. Допустими по подмярката са инвестиции в ХМСН извън земеделските стопанства.  7. Допустимите инвестиции по подмярката са ограничени само до материални и нематериални инвестиции, свързани със съществуващи ХМСН.  8. За инвестиции за ремонт/реконструкция/рехабилитация на съществуващи ХМСН трябва да са изпълнени следните условия, съгласно чл. 46, § 4 от Регламент /ЕС/ 1305/2013:  8.1. Инвестиция в подобрение на съществуващите напоителни инсталации (ХМСН) или в елемент от напоителната инфраструктура (ХМСН) е допустима единствено, ако е била оценена предварително като осигуряваща най-малко 15 % ПИВ съгласно техническите параметри на съществуващата инсталация или инфраструктура (ХМСН).  8.2. В случай на водно тяло със състояние, определено в съответния ПУРБ като по – ниско от „добро“, с инвестициите се гарантира ефективно намаление на консумацията на вода на ниво инвестиция най-малко с 50% от ПИВ, осигурена от инвестицията.  8.3. Посочените условия за инвестиции за рехабилитация на съществуващи ХМСН не са приложими за инвестиции, свързани само с енергийна ефективност, нито до инвестиция за създаване на съоръжения за съхранение на вода, нито за инвестиции, които използват само рециклирани води.9. За инвестиции в съществуващи ХМСН, свързани с нетно увеличение на напояваната площ, трябва да са изпълнени условията по чл. 46, § 6 от Регламент /ЕС/ 1305/2013, а именно:  9.1. В случай, че състоянието на водното тяло, определено в съответния ПУРБ, е в категория по–ниска от „добро“, инвестицията е допустима за подпомагане, ако включва и инвестиции в съществуващи ХМСН, които по предварителна оценка осигуряват най–малко 15% ПИВ съгласно техническите характеристики на съществуващата инсталация **и**  9.2. инвестициите трябва да осигуряват ефективно намаление на потреблението на вода на ниво инвестиция като цяло с не по–малко от 50% от потенциалната икономия осигурена от инвестицията в съществуващи ХМСН или елемент от тях.  10. За инвестиции за ремонт/реконструкция/рехабилитация на съществуващи ХМСН при определяне на потенциалната икономия на вода и ефективното намаление на консумацията на вода (в инженерния проект) ще се взимат предвид, в случай че са налични, и данните за предходен период от водомерните устройства или актуваните и фактурирани водни количества, съобразени с утвърдените поливни и напоителни норми към съответната съществуваща система.  11. Инвестиции за напояване по подмярката ще се подпомагат, в случай че е осигурено разрешение за водовземане в съответствие с ПУРБ и то гарантира, че няма да има влошаване на водния статус в резултат на инвестицията или друго негативно въздействие върху околната среда, включително от кумулативното въздействие от всички инвестиции за напояване в речния басейн.  12. Проектите се изпълняват върху обект (ХМСН), собственост на кандидата, а когато обектът не е собственост на кандидата, към проектите се прилагат документи за:  12.1. учредено право на строеж върху обекта за срок не по-малко от 15.09.2023 г., считано от датата на подаване на заявлението за подпомагане – в случай на кандидатстване за разходи за СМР за основен ремонт, реконструкция, надстрояване и/или пристрояване на съществуващ строеж, за които се изисква разрешение за строеж, съгласно Закона за устройство на територията (ЗУТ);  12.2. документ за право на ползване на обекта за срок не по-малко от 15.09.2023 г., считано от датата на подаване на заявлението за подпомагане, нотариално заверен и вписан в службата по вписванията към Агенция по вписванията – в случай на кандидатстване за разходи за:  а) закупуване и/или инсталиране на нови машини, оборудване и съоръжения, необходими за подобряване на дейностите, свързани с напояване и/или обновяване на сгради и/или помещения, за които не се изисква издаване на разрешение за строеж, съгласно ЗУТ;  б) СМР извън случаите по т. 12.1.  **ВАЖНО:**  Изискването за нотариална заверка на подписите и вписване в службата по вписванията към Агенция по вписванията не се отнася за договорите за концесия.  13. Документите за право на собственост или за право на ползване на обектите на инвестиция трябва да са придружени от:  13.1. специализирана карта съгласно Закона за кадастъра и имотния регистър (ЗКИР) с отразени ХМСН,обект на проектното предложение – когато има влязла сила кадастрална карта;  13.2. заверена скица от карта за възстановена собственост (КВС) с отразени ХМСН, обект на проектното предложение – когато няма влязла в сила кадастрална карта;  13.3. при липса на документи по т.13.1 и т. 13.2 наличните ХМСН се доказват с представянето на ситуационна схема на линеен обект/съоръжение, заверена от община или Областен управител или Министерство на регионалното развитие и благоустройството, в зависимост от обхвата на линейното съоръжение, отразена върху подложка на ситуационен план, извадка от одобрена кадастрална карта.  14. Към проектите, включващи разходи за СМР, се прилагат:  14.1. заснемане на обекта/съоръжението и/или архитектурен план на сградата, съоръжението, обекта, който ще се ремонтира или обновява, когато за предвидените СМР не се изисква одобрен инвестиционен проект съгласно ЗУТ, включително и при реконструкция и модернизация на съществуващи тръбни и шахтови кладенци;  14.2. одобрен инвестиционен проект, изработен във фаза „Технически проект“ или „Работен проект (работни чертежи и детайли)“ в съответствие с изискванията на ЗУТ и Наредба № 4 от 2001 г. за обхвата и съдържанието на инвестиционните проекти (обн., ДВ, бр. 51 от 2001 г.; изм., бр. 85 и 96 от 2009 г., бр. 93 и 102 от 2014 г. и бр. 13 от 2015 г., изм. ДВ. бр.44 от 2017 г.), включително и при реконструкция и модернизация на съществуващи тръбни и шахтови кладенци;  14.3. подробни количествени сметки за предвидените СМР, заверени от правоспособен проектант, включително и при реконструкция и модернизация на съществуващи тръбни и шахтови кладенци;  14.4. влязло в сила разрешение за строеж на името на кандидата, когато издаването му се изисква съгласно ЗУТ;  14.5. становище с подробно описание на инвестиционното намерение от компетентното лице съгл. чл. 148, ал. 2 или ал. 3 от ЗУТ, че строежът не се нуждае от издаване на разрешение за строеж, когато издаването му не се изисква съгласно ЗУТ.  15. Проектите, които включват разходи за преместваеми обекти, се придружават с разрешение за поставяне, издадено в съответствие със ЗУТ. Разрешението за поставяне следва да съдържа информация за имота, върху който ще бъде поставен преместваемия обект ,местонахождението на имота, вида на съоръжението, което ще се поставя, както и да бъде издадено на името на кандидата.  16. Финансова помощ се предоставя за инвестиции за ХМСН, ако:  16.1. кандидатът е титуляр на действащо разрешително за водовземане (или има сключен договор с титуляр на разрешително за водовземане) и се изпълняват параметрите и условията в разрешителното. То трябва да се отнася за водното тяло, захранващо ХМСН, обект на инвестицията;  16.2. са налични или са предвидени за закупуване и монтиране уреди за измерване на потреблението на вода в рамките на планираните инвестиции;  16.3. има влязъл в сила административен акт, издаден по реда на глава шеста от ЗООС и/или ЗБР, или писмо, издадено по реда на чл. 2, ал. 2 от Наредбата за условията и реда за извършване на оценка за съвместимостта на планове, програми, проект и инвестиционни предложения с предмета и целите на опазване на защитените зони (ДВ, бр. 73 от 2007 г.), с който/което се одобрява осъществяването на инвестиционното предложение.  16.4. има разработен инженерен проект, различен от описания по т. 14.2 инвестиционен проект, за който има специфични изисквания съгласно ЗУТ. Той трябва да е изготвен от инженер, вписан в регистъра на Камарата на инженерите в инвестиционното проектиране, правоспособен да проектира системи за напояване.  17. Инженерният проект по т. 16.4. трябва да е в съответствие с инвестиционния проект по т. 14.2. и да съдържа най-малко следните елементи и да дава информация за:  17.1. наличие на съществуващо или предвидено ново измервателно устройство на потреблението на вода на нивото на инвестицията по проектното предложение.;  17.2. изпълнение на условията по т. 8 и/или т. 9 от настоящия раздел;  17.3. общата площ (в декари) на напоителното/ите поле/та, обслужвани от обекта на инвестицията по проекта;  17.4. да съдържа обобщена специализирана карта или извадка от кадастрална карта или ситуационна схема на линеен обект/съоръжение с очертанията на напоителното/ите поле/та, обслужвани от обекта на инвестицията по проекта и разположението на всички елементи от ХМСН. За сдруженията за напояване върху картата/схемата следва да е очертана и територията на сдружението;  17.5. опис в табличен формат (.xls или .xlsx) на номерата и площта на поземлените имоти в обхвата на напоителното/ите поле/та, обслужвани от ХМСН по проекта (Приложение № 3) Имотите следва да са описани във формáта на идентификатор на поземлен имот съгласно ЗКИР, а именно ЕКАТТЕ.МАСИВ. ИМОТ или ЕКАТТЕ.КАДАСТРАЛЕН РАЙОН.ИМОТ. При описване на кадастралните идентификатори да се има предвид, че за масив и имот не се записват водещите нули *(Пример: Имот 005003 в землището на с. Абланица, ЕКАТТЕ 00014 се записва така: 00014.5.3)*;  17.6. площта (в декари) от напоителното/ите поле/та, обслужвани от ХМСН по проектното предложение, за която за предходната стопанска година спрямо датата на подаване на проектното предложение е осигурена възможност за напояване;  17.7. площта (в декари) от напоителното/ите поле/та, обслужвани от ХМСН по проектното предложение, за която ще бъде осигурена възможност за напояване след извършване на инвестицията;  17.8. настоящият КПД на ХМСН, обект на инвестицията и новият КПД след реализиране на проектното предложение, както и потенциалната икономия на вода, която ще се реализира вследствие на инвестициите;  17.9. необходимостта и годишната натовареност на предвидените за закупуване машини и оборудване за подобряване проводимостта на ХМСН;  17.10. следните данни, само ако кандидатът желае проектното предложение да бъде оценено за съответствие с приоритет 3 и приоритет 5 от 22.1 Критерии за подбор на проектни предложения:  17.10.1. графичен файл с обхвата на напоителното/ите поле/та. Данните трябва да бъдат структурирани в ESRI Shapefile - формат. *(Специфичен файлов формат за съхранение на векторни пространствени данни, структуриран в няколко файла. Задължителните за формата файлове са: shp - съдържа геометрията на обектите, dbf - привързаният dBASE файл (база данни) с атрибутна информация и shx - индекс към геометрията на обектите).* Цифровите географски данни включени в него да бъдат представени в координатна система World Geodetic System (WGS84), при използване на картографска проекция Universal Transverse Mercator (UTM), зона 35 Север. Атрибутивните данни в dbf-файла към отделните обекти (напоителни полета, кладенци, пивоти, канали) да съдържа данни съгласно Приложение № 3а *(за приоритет 3 от 22.1 Критерии за подбор на проектни предложения);*  17.10.2. описание на разходите по проектното предложение, които са насочени към внедряване на иновации в областта на хидромелиорациите, включително такива, свързани с опазване на компонентите на околната среда и повишаване на тяхната ефективност, както и подробно описание в какво се изразява тяхната иновативност *(за приоритет 5 от 22.1 Критерии за подбор на проектни предложения)*.  .  **ВАЖНО:**  Изискванията по т. 17.10. към съдържанието на инженерния проект следва да са изпълнени към датата на подаване на проектното предложение и не се допуска да бъдат представяни допълнително.  **ВАЖНО:**  Предоставят се данни за площите и поземлените имоти без оглед на това дали за тях кандидатът има или не сключен договор/и за доставка на вода за напояване със собствениците/ползвателите им.  18. При водочерпене от съществуващи тръбни и шахтови кладенци, същите са вписани в регистъра на съответната Басейнова дирекция по регионална компетентност.  19. Дейностите, свързани с инвестиции за ХМСН, трябва да бъдат съгласувани чрез становището за допустимост по чл. 155, ал. 1, т. 23 от ЗВ на инвестиционното предложение по отношение съответствието му с ПУРБ и Плана за управление на риска от наводнения.  20. Дейностите и инвестициите по проекта, за които се изисква лицензиране, разрешение и/или регистрация за извършване на дейността/инвестицията съгласно българското законодателство, се подпомагат само ако са представени съответните лицензи, разрешения и/или документ, удостоверяващ регистрацията. |

## 13.3: Недопустими дейности:

|  |
| --- |
| 1. БФП не се предоставя за финансиране на разходи, обект на финансиране по проекта, които вече са финансирани със средства от ЕСИФ или чрез други инструменти на Европейския съюз в съответствие с чл. 65, параграф 11 от Регламент (ЕС) № 1303/2013 на Европейския парламент и на Съвета от 17 декември 2013 г. за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета (ОВ, L 347/320 от 20 декември 2013 г.), както и с други публични средства, различни от тези на бенефициента за дейностите, които се подпомагат по настоящата процедура и са за същия обект/и.  2. Не се предоставя БФП за проекти:  2.1. за които има постановен административен акт по реда на ЗООС и/или по чл. 31 от ЗБР за неодобряване осъществяването/несъгласуване на инвестиционното предложение/плана/програмата/проекта или за прекратяване на процедурата, включително и поради недопустимост спрямо режими, определени в утвърдени планове за управление на речните басейни (ПУРБ);  2.2. които включват инвестиции, които не отговарят на европейското и национално законодателство.  3. Не се подпомагат като самостоятелен проект или дейност:  3.1. събарянето на стари сгради и производствени съоръжения;  3.2. инвестициите в нематериални активи;  3.3. свързани само с водохващания и водовземания;  3.4. свързани само с почистване на съществуващи съоръжения;  3.5. закупуване на машини и оборудване, предназначени за поддържане проводимостта на ХМСН;  3.6. инвестиции за производство на енергия от ВЕИ;  3.7. комбинация само от дейности, изброени в горните подточки на т. 3. |

# 14. Категории разходи, допустими за финансиране:

## 14.1. Допустими разходи:

|  |
| --- |
| **1. Инвестиционни разходи:**  **1.1. Инвестиционни разходи в материални активи за:**  1.1.1. Реконструкция/рехабилитация/ремонт на сгради и друга недвижима собственост, изцяло свързани с напояване (помпени станции, изравнители, водохващания, линейна инфраструктура и др. ХМСН), включително такива, използвани за опазване на околната среда, които са:  а) разходи, свързани с изпълнение на СМР;  б) непредвидени разходи в размер до 5 на сто от стойността на одобрените разходи по буква „а”.  1.1.2. Закупуване, включително чрез финансов лизинг, и/или инсталиране на нови машини, съоръжения и оборудване, изцяло насочени към подобряване на дейностите свързани с напояване, включително такива, свързани с опазване на околната среда и подобряване на енергийната ефективност и за подобряване на проводимостта на ХМСН.  1.1.3. Изграждане и/или инсталиране на системи за отчитане и мониторинг на ползваните количества вода, включително свързани с превенция от вредното въздействие върху околната среда.  **1.2. Инвестиционни разходи в нематериални активи за:**  1.2.1. Ноу-хау, придобиване на патентни права и лицензи, необходими за изготвяне и изпълнение на проекта;  1.2.2. Закупуване на софтуер, пряко свързан с дейността.  **2. Общи разходи**, свързани със съответния проект за предпроектни проучвания, такси, хонорари за архитекти, инженери и консултантски услуги, както и консултации относно екологична и икономическа устойчивост на проекти, включително проучвания за техническа осъществимост на проекта, както и разходи за дейности по организация и управление на проекта.  3. Разходите по т. 1.2 не могат да надхвърлят 10 на сто от разходите по т. 1.1.1. буква „а“, т. 1.1.2. и т. 1.1.3.  4. Разходите по т. 2. не могат да надхвърлят 12 на сто от сумата на допустимите разходи по т. 1.1.1. буква „а“, т. 1.1.2., т. 1.1.3. и т. 1.2.  5.Разходите за инвестиции за производство на енергия от ВЕИ не могат да надхвърлят 2% от разходите по т. 1.1.1. буква „а“, а заедно с разходите за закупуване на машини и оборудване, предназначени за поддържане проводимостта на ХМСН не могат да надхвърлят 10 на сто от разходите по т. 1.1.1. буква „а“.  **ВАЖНО:**  Реконструкция/рехабилитация/ремонт на помпени станции, съществуващи мрежи извън земеделските стопанствата, водохващания, водовземания и водочерпни съоръжения, както и реконструкция и модернизация на открити канали, замяната им с тръбопроводи, реконструкция на тръбопроводи могат да бъдат част от инвестиционните разходи по т. 1.1.1. буква „а“. |

## 14.2. Условия за допустимост на разходите:

|  |
| --- |
| 1. Дейностите и разходите по проекта, с изключение на разходите по т. 2 от раздел 14.1 „Допустими разходи“ са допустими за подпомагане, ако са извършени след подаване на проектното предложение, независимо дали всички свързани с тях плащания са направени. При разходи за СМР, същите са допустими за подпомагане, в случай, че са извършени след посещението на място по т. 4 от раздел 21.1 „Оценка на административно съответствие и допустимост“.  2. Разходите по т. 2, от Раздел 14.1. „Допустими разходи” са допустими, ако са извършени не по-рано от 1 януари 2014 г., независимо дали всички свързани с тях плащания са направени.  3. Допустимите разходи по т. 2 от раздел 14.1 „Допустими разходи“ не може да превишават следните стойности:  3.1. за консултантски услуги, като част от разходите по т. 2 от раздел 14.1 „Допустими разходи“ - не повече от 0,5 на сто от допустимите разходи по т. 1.1.1. буква „а“, т. 1.1.2., т. 1.1.3. и т. 1.2. от раздел 14.1 „Допустими разходи“;  3.2. разходи за дейности по организация и управление на проекта, извършвани от служители на кандидата, като част от разходите по т. 2 от раздел 14.1 „Допустими разходи“ - не повече от 1 на сто от допустимите разходи по т. 1.1.1. буква „а“, т. 1.1.2., т. 1.1.3. и т. 1.2. от раздел 14.1 „Допустими разходи“;  3.3. за разходи за изготвяне на технически и/или работен проект, включително и изготвяне на инженерен проект, свързани с допустимите инвестиционни разходи по проекта, като част от разходите по т. 2 от раздел 14.1 „Допустими разходи“ – не повече от 2 на сто от допустимите разходи по т. 1.1.1. буква „а“ от раздел 14.1 „Допустими разходи“, като допустимите разходи за проектиране се изчисляват върху допустимите разходи за проектирания обект;  3.4. за разходи за строителен надзор, като част от разходите по т. 2 от Раздел 14.1. „Допустими разходи” - не повече от 2 на сто от допустимите разходи по т. 1.1.1. буква „а“ от Раздел 14.1. „Допустими разходи”“, като допустимите разходи за строителен надзор се изчисляват върху допустимите разходи за проектирания обект;  3.5. за разходи за авторски надзор, като част от разходите по т. 2 от Раздел 14.1. „Допустими разходи” - не повече от 1 на сто от допустимите разходи по т. 1.1.1. буква „а“ от Раздел 14.1. „Допустими разходи”, като допустимите разходи за авторски надзор се изчисляват върху допустимите разходи за проектирания обект;  3.6. Кандидатът няма право да заявява едновременно едни и същи разходи за организация и управление на проекта, извършвани от страна на кандидата и за консултантски услуги, свързани с управлението на проекта от външни изпълнители;  3.7. Не се допуска едно и също лице да участва в екипите за извършване на дейности по организация и управление на повече от едно проектно предложение по настоящата процедура;  3.8. Заявените разходи за дейности по организация и управление на проекта, извършвани от служители на кандидата, следва да са определени съгласно Методика и таблица за разходи за организация и управление (Приложение № 4).  4. Закупуването чрез финансов лизинг на активите е допустимо, при условие че ползвателят на помощта стане собственик на съответния актив не по-късно от датата на подаване на искане за междинно или окончателно плащане за същия актив.  5. Оценителната комисия по чл. 33 от ЗУСЕСИФ извършва оценка на основателността на предложените за финансиране разходи от Раздел 14.1. „Допустими разходи” чрез сравняване на представени оферти.  6. За всеки заявен за финансиране разход се представят най-малко три съпоставими независими оферти, които съдържат наименованието на оферента, срока на валидност на офертата, датата на издаване на офертата, подпис и печат на оферента, подробна техническа спецификация на доставките/услугите (в случай на СМР – КСС, съответстващи на количествените сметки към отделните части на инвестиционният проект), цена в левове или евро с посочен данък върху добавената стойност (ДДС). В тези случаи оценителната комисия извършва съпоставка между размера на разхода, посочен във всяка от представените оферти, като одобрява за финансиране разхода до най-ниския му размер, освен ако кандидатът е представил мотивирана обосновка за направения избор.  7. В случаите по т. 6 оферентите, когато са местни лица, следва да са вписани в търговския регистър, а оферентите – чуждестранни лица, следва да представят документ за правосубектност съгласно националното им законодателство. Оферентите на СМР, местни и чуждестранни лица, трябва да бъдат вписани в Централен професионален регистър на строителя съгласно Закона за Камарата на строителите и да могат да извършват строежи или отделни видове строителни и монтажни работи от съответната категория съгласно изискванията на чл. 3, ал. 2 от Закона за Камарата на строителите. Изискването за вписване в Търговския регистър към Агенцията по вписванията не се прилага за физически лица, предоставящи услуги по т. 2 от раздел 14.1. „Допустими разходи”.  8. Кандидатите, които се явяват възложители по чл. 5 и 6 от ЗОП събират офертите по т. 6 чрез прилагане на принципа на пазарни консултации съгласно ЗОП, като публикуват на профила на купувача информация относно вида на инвестицията, която ще бъде заявена за финансиране, придружена от техническа спецификация с посочени минимални параметри или подробно описание на актива/услугата. Кандидатите определят подходящ срок за получаване на оферти, който не може да бъде по-кратък от 5 работни дни.  **ВАЖНО!!!**  Техническите спецификации с посочени минимални параметри или подробно описание на актива/услугата, описани в Таблицата за заявените разходи в Приложение № 1, трябва да съответстват на публикуваното на профила на купувача при набиране на офертите. Въз основа на тях след подписване на административния договор следва да бъдат проведени процедурите по ЗОП.  9. В случаите на т. 8 кандидатите представят решение за определяне на стойността на разхода, за който кандидатстват, с включена обосновка за мотивите, обусловили избора му.  10. За разходите по т. 2 от раздел 14.1. „Допустими разходи“, извършени преди датата на подаване на проектното предложение, кандидатите, които се явяват възложители по чл. 5 и 6 от ЗОП, при подаване на проектното предложение представят заверено от възложителя копие на всички документи от проведената обществена поръчка, съгласно изискванията на ЗОП.  11. Изискванията по точки от 5 до 10 включително не се прилагат по отношение на заявени за финансиране разходи за:  11.1. такси за извършвани услуги от държавни и/или общински органи и институции. В тези случаи, оценителната комисия може да извърши проверки на предложените разходи и да приложи лимити съгласно определените тарифи за такси на съответната институция;  11.2. разходи за организация и управление. В тези случаи, оценителната комисия извършва проверки за правилното прилагане на Методика за определяне размера на възнагражденията (Приложение № 4).  12. При закупуване на машини и оборудване за подобряване проводимостта на ХМСН същите следва да се използват само за такъв тип дейности. В този случай изискванията по т. 12 и т. 13 от Раздел „13.2. Условия за допустимост на дейностите“ се прилагат за всички ХМСН, за които е предвидено да се използват закупуваните активи.  13. Инвестициите за производство на енергия от възобновяеми енергийни източници са допустими при следните условия:  13.1. произведената енергия е за собствено потребление;  13.2. произведената енергия не надхвърлят необходимото количество енергия за покриване нуждите на ХМСН, обект на инвестицията;  13.3. капацитетът на инсталациите не надвишава мощност от 1 мегават;  13.4. към заявлението за подпомагане е приложен анализ, изготвен и съгласуван от правоспособно лице, доказващ горните условия. |

## 14.3. Недопустими разходи:

|  |
| --- |
| 1. Недопустими разходи:   1. Разходи за обикновена подмяна и поддръжка; 2. Разходи възникнали при изпълнение на договори за лизинг, разходи за застраховки, разходи за лихви, разходи за неустойки и такси, други разходи, свързани с договора за лизинг, режийни разходи и разходи за застраховки; 3. Разходите за ДДС, които подлежат на възстановяване в съответствие с националното законодателство в областта на ДДС. 4. Закупуване на оборудване втора ръка; 5. Разходи извършени преди 01.01.2014 г.; 6. Принос в натура; 7. Инвестиция, за която е установено, че ще оказва отрицателно въздействие върху околната среда; 8. Разходи извършени преди подаването на заявление за финансиране от страна на кандидата, независимо дали всички свързани плащания са направени или не, с изключение на разходите за предпроектни проучвания, такси, хонорари за архитекти, инженери и консултантски услуги, консултации за екологична и икономическа устойчивост на проекти, проучвания за техническа осъществимост на проекта извършени след 01.01.2014 г. 9. Оперативните разходи, свързани с предоставянето на услугите за доставка на вода за напояване. 10. Разходи за дейности, свързани с изграждане, реконструкция и ремонт на естествени и изкуствени водоеми (водохранилища), включително и язовири. 11. Разходи за предоставяне на юридически и правни услуги. 12. Банкови такси, разходи за гаранции, изплащане и рефинансиране на лихви; 13. Разходи, извършени чрез плащания в брой; 14. Закупуване на нови машини, съоръжения и оборудване, вкл. компютърен софтуер, над пазарната им стойност; 15. За разходи за СМР, включени в проектното предложение, които са били физически започнати и/или извършени преди посещението на място по т. 4 от раздел 21.1 „Оценка на административно съответствие и допустимост“; 16. Разходи за проектни предложения, за които са установени изкуствено създадени условия за получаване на помощта, с цел осъществяване на предимство в противоречие с целите на мярката и/или законодателството; 17. Разходи за закупуване на превозни средства **(**пътни превозни средства, въздухоплавателни средства, плавателни съдове и плавателни средства, моторни превозни средства, четириколесни моторни превозни средства, автомобили, мотоциклети, мотопеди, трактори, самоходна земеделска и горска техника, ремаркета, полуремаркета и велосипеди, включително такива, определени по смисъла на допълнителните разпоредби на Закона за движение по пътищата и Закон за регистрация и контрол на земеделската и горската техника) с изключение на машини и оборудване, необходими за подобряване на проводимостта на ХМСН; 18. Инвестиции за производство на енергия от възобновяеми енергийни източници, които не отговарят на изискването на т. 13 от раздел 14.2 „Условия за допустимост на разходите“; 19. Закупуване на недвижима собственост; 20. Разходи, които не са свързани с напояване и дейностите произтичащи от това; 21. Не са в съответствие с чл. 186, параграф 2, буква „е“ от Регламент 1046/2018 на Европейския парламент и на Съвета от 18 юли 2018 относно финансовите правила, съгласно който разходите следва да са приемливи, обосновани и отговарят на принципа на добро финансово управление, по-специално от гледна точка на икономичността и ефикасността.   2. Финансова помощ не се предоставя, ако за същите инвестиционни разходи кандидатът е получил публична финансова помощ от държавния бюджет или от бюджета на Европейския съюз. |

# 15. Допустими целеви групи (ако е приложимо):

|  |
| --- |
| Не е приложимо. |

# 16. Приложим режим на минимални/държавни помощи:

|  |
| --- |
| Съгласно чл. 81 от Регламент (ЕС) № 1305/2013 г. на Европейския парламент и на Съвета от 17 декември 2013 година относно подпомагане на развитието на селските райони от Европейския земеделски фонд за развитие на селските райони (ЕЗФРСР) и за отмяна на Регламент (ЕО) № 1698/2005 на Съвета (OB, L 347, 20.12.2013 г.), разпоредбите на чл. 107, 108 и 109 от Договора за функционирането на Европейския съюз (ДФЕС) не се прилагат по отношение на плащания, предоставени по ПРСР 2014-2020 в рамките на обхвата на чл. 42 от ДФЕС. Подпомагането по подмярката попада изцяло в обхвата на чл. 42 от ДФЕС. |

# 17. Хоризонтални политики:

|  |
| --- |
| 1. Не се предоставя финансова помощ за проектни предложения, които не са в съответствие с политиката на ЕС за равенство между половете, недискриминация и устойчиво развитие.  2. По настоящата процедура следва да е налице съответствие на проектните предложения със следните принципи на хоризонталните политики на ЕС:  − равнопоставеност и недопускане на недискриминацията - насърчаване на равните възможности за всички, включително възможностите за достъп за хора с увреждания чрез интегрирането на принципа на недискриминация. Европейският съюз насърчава равнопоставеността както между мъжете и жените, така и между представителите на различните малцинствени групи и се стреми да отстрани всички дейности, водещи до неравнопоставеност. В този контекст, настоящата процедура е отворена за всички кандидати, които отговарят на изискванията, посочени в Условията за кандидатстване, независимо от техния пол, етническа принадлежност или вид увреждане.  − устойчиво развитие – подкрепа за проекти, които допринасят за опазване на околната среда, повишаване на ресурсната ефективност и смекчаване на последиците от изменение на климата и приспособяване към тях.  3. В т. 11 от Формуляра за кандидатстване кандидатите следва да представят информация за съответствието на проектното предложение с посочените принципи. Прилагането на заложените в проекта принципи ще се проследява на етап изпълнение на проектното предложение. |

# 18. Минимален и максимален срок за изпълнение на проекта:

|  |
| --- |
| 1. Одобреният проект се изпълнява в срок до 36 месеца от датата на подписването на административния договор с УО по ПРСР 2014-2020 г.  2. Крайният срок по т. 1 е не по-късно от 15 септември 2023 г. |

# 19. Ред за оценяване на концепциите за проектни предложения:

|  |
| --- |
| Неприложимо |

# 20. Критерии и методика за оценка на концепциите за проектни предложения:

|  |
| --- |
| Неприложимо |

# 21. Ред за оценяване на проектните предложения:

|  |
| --- |
| 1. Оценката на проектните предложения се извършва при спазване на реда, определен в ЗПЗП, ЗУСЕСИФ, ПМС № 162/2016 г. и приложимото европейско законодателство.  2. Оценката и класирането на проектните предложения по настоящата процедура се извършват от оценителна комисия, назначена с акт на ресорния заместник-министър на земеделието, храните и горите, в качеството му на Ръководител на управляващия орган на ПРСР 2014-2020 г. в съответствие с чл. 33 от ЗУСЕСИФ.  3. Оценката на проектните предложения включва:  а) Етап 1: Оценка на административното съответствие и допустимостта;  б) Етап 2: Техническа и финансова оценка. |

## 21.1 Оценка на административно съответствие и допустимост:

|  |
| --- |
| 1. В процеса на оценка на административното съответствие и допустимостта на проектните предложения по процедурата, ще се извършват следните проверки:  1.1 проектното предложение отнася ли се за обявената процедура за подбор на проекти;  1.2 формулярът за кандидатстване попълнен ли е съгласно изискванията;  1.3 представени ли са всички документи, посочени в раздел 24 „Списък на документите, които се подават на етап кандидатстване“ и попълнени ли са съгласно изискванията;  1.4 съответстват ли кандидатите, дейностите и разходите с критериите за допустимост;  1.5 основателни ли са заявените за подпомагане разходи;  2. Оценката за административно съответствие и допустимост се извършва въз основа на критериите съгласно Приложение № 5 към условията за кандидатстване.  3. Само проектни предложения, преминали успешно оценка на административното съответствие и допустимостта, подлежат на техническа и финансова оценка.  4. Като част от проверката за административно съответствие и допустимост оценителната комисия може да извърши посещение на място за установяване на фактическото съответствие с представените документи, а за проекти включващи СМР, в срок до един месец от назначаване на оценителна комисия по настоящата процедура задължително се извършва такова посещение, като:  4.1 посещението на място се извършва в присъствието на кандидата или на упълномощен негов представител след предварително уведомление чрез ИСУН за датата и часа на предстоящата проверка;  4.2 след приключване на посещението на място, представителите на оценителната комисията изготвят протокол с резултатите от посещението и го представя за подпис на кандидата или на упълномощен негов представител, който има право да напише в него обяснения и възражения по направените констатации;  4.3 екземпляр от протокола по т. 4.2 се предоставя на кандидата или на упълномощен негов представител веднага след приключване на посещението на място;  4.4 в случай че кандидатът или упълномощен негов представител не е открит или откаже да подпише протокола при извършване на посещението на място, оценителната комисия уведомява кандидата, като му изпраща копие от протокола чрез ИСУН;  4.5 в едноседмичен срок от получаването на протокола по т. 4.4 за посещението на място, кандидатът може писмено да направи възражения и да даде обяснения по направените констатации пред оценителната комисия.  5. Когато при оценката за административно съответствие и допустимост се установи липса на документи или друга нередовност, комисията изпраща на кандидата уведомление чрез ИСУН за установените липси/нередовности и определя 15-дневен срок за тяхното отстраняване, считано от уведомяването.  6. Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидата. Отстраняването на нередовностите не може да води до подобряване на качеството на проектното предложение.  7. След приключване на оценката на административно съответствие и допустимост, на интернет страницата на МЗХГ (https://www.mzh.government.bg/bg/) и в публичния модул на ИСУН, раздел „Справки“ - „Резултати от проверка за АСД“ се публикува списък с проектните предложения, които не се допускат до техническа и финансова оценка с посочени основания за това. За недопускането се съобщава на всеки от кандидатите, включени в списъка по предходното изречение, по реда на чл. 61 от Административнопроцесуалния кодекс.  8. Кандидатите, чиито проектни предложения са предложени за отхвърляне могат да подадат писмени възражения на хартиен носител срещу предложението за отхвърлянето им пред ръководителя на управляващия орган по ПРСР 2014-2020 г. в едноседмичен срок от съобщението в ИСУН.  9. Процедурата за разглеждане на възраженията протича по реда на чл. 18 от ПМС № 162/2016 г. Когато кандидатът не подаде възражение проектното предложение се включва в списъка на предложените за отхвърляне проектни предложения.  10. Кандидатът може по всяко време да оттегли изцяло или частично проектното предложение или приложените към него документи като подаде писмено искане до ръководителя на управляващия орган по ПРСР 2014-2020 г. на хартиен носител. Това обстоятелство се отбелязва в ИСУН от потребител на системата със съответните права. Оттеглянето поставя кандидата в положението, в което се е намирал преди подаването на оттеглените документи или на част от тях.  11. В случай, че кандидат е подал повече от едно проектно предложение в рамките на една процедура за един обект на инвестиция, на оценка подлежи единствено последното подадено по време проектно предложение. С подаване на всяко следващо проектно предложение в срока на обявения прием, предходно подаденото проектно предложение по същата процедура се счита за оттеглено.  11.1. За идентификация на проектните предложения на „Напоителни системи“ ЕАД с цел проверка за съответствие с условието, в поле „Наименование“ във формуляра за кандидатстване в ИСУН следва **задължително** да се запише името на обекта на инвестиция в заглавието на проектното предложение.  12. Когато кандидатът е уведомен от оценителната комисия за случаи на несъответствия и/или нередовност в документите в проектното предложение или когато кандидатът е уведомен за намерението на оценителната комисия да извърши посещение на място, или когато при проверката/посещението на място се установи нередовност, не се разрешава оттегляне по отношение на частите на тези документи, засегнати от нередовността. В тези случаи оценителната комисия писмено уведомява кандидата за решението си по направеното искане за оттегляне.  13. При оттегляне изцяло на проектно предложение, което не попада в обхвата на т. 12, ръководителят на управляващия орган по ПРСР 2014-2020 г. прекратява образуваното пред него административно производство, а кандидатът има право да подаде ново проектно предложение за същата инвестиция, в случай че е обявена нова процедура за подбор по подмярката.  14. Проектното предложение може да бъде поправяно по всяко време след подаването само в случай на очевидни фактически грешки.  15. За очевидни фактически грешки се признават тези, които могат да бъдат непосредствено установени при техническа проверка на информацията, съдържаща се в документите към проектното предложение при условие, че кандидатът е действал добросъвестно.  16. Поправката в проектното предложение се извършва от оценителната комисия до приключване на работата й, а след решение за предоставяне на БФП - от определени от ръководителя на управляващия орган по ПРСР 2014-2020 г. служители.  17. Не се допуска поправяне на проектното предложение и представените от кандидата документи към него извън хипотезата по т. 14.  18. Когато е допуснато частично оттегляне, новите обстоятелства не се вземат под внимание, ако водят или биха довели до увеличаване на определения от оценителната комисия брой точки по критериите за подбор, както и ако биха довели до определяне на по-голям размер на финансовата помощ.  19. Оценителната комисия може да извършва корекции в бюджета на проектно предложение, в случай че при оценката се установи:  19.1. наличие на недопустими дейности и/или разходи;  19.2. несъответствие между предвидените дейности и видовете заложени разходи;  19.3. дублиране на разходи;  19.4. неспазване на други правила или ограничения по отношение на заложени процентни съотношения/прагове на разходите в условията за кандидатстване;  19.5. несъответствие с приложимите задължения, установени от правото на Съюза или националното право или от програмата за развитие на селските райони, в съответствие изискванията на Регламент за изпълнение (ЕС) № 809/2014 на Комисията от 17 юли 2014 година;  19.6. неоснователност на разходите.  20. Корекциите по т. 19.2 и т. 19.3 се извършват след изискване на допълнителна пояснителна информация от кандидата.  21. Корекциите по т. 19 не могат да водят до:  а) увеличаване на размера на БФП, предвидена в подаденото проектно предложение;  б) невъзможност за изпълнение на целите на проекта или на проектните дейности;  в) подобряване на качеството на проектното предложение и нарушаване на принципите по чл. 29, ал. 1, т. 1 и т. [2 ЗУСЕСИФ](apis://Base=NARH&DocCode=41762&ToPar=Art29_Al1_Pt2&Type=201).  22. Всяка информация, предоставена извън официално изисканата от оценителната комисия, няма да бъде вземана под внимание. По изключение кандидатът може да предостави информация с уведомителен характер (напр. промяна в адреса за кореспонденция, правноорганизационната форма, лицето, представляващо дружеството и други подобни обстоятелства), която не води до подобряване качеството на първоначалното проектно предложение. |

## 21.2 Техническа и финансова оценка:

|  |
| --- |
| 1. Техническата и финансова оценка се извършва само за проектните предложения, които са преминали успешно оценка на административното съответствие и допустимостта.  2. Техническата и финансова оценка на проектните предложения по процедурата се извършва съгласно критерии и методика за подбор, указани в раздел 22 „Критерии и методика за оценка на проектните предложения“, раздел 27 „Допълнителна информация“ и указанията, разписани подробно в Приложение № 6 към условията за кандидатстване.  3. Когато при оценката се установят обстоятелства, които изискват допълнителна пояснителна информация, комисията изпраща на кандидата уведомление чрез ИСУН и определя срок за представяне на информацията, който не може да бъде по-кратък от една седмица.  4. Допълнителна информация може да бъде предоставена само по искане на оценителната комисия, като информацията не следва да съдържа елементи, водещи до подобряване на първоначалното проектно предложение.  5. При непредставяне на изисканата допълнителна информация или разяснения в определения от комисията срок, проектното предложение може да бъде отхвърлено само и единствено на това основание или съответно да получи по-малък брой точки.  6. Всяка информация, предоставена извън официално изисканата от оценителната комисия, няма да бъде вземана под внимание, с изключение на случаите описани в т. 22 от раздел 21.1. „Оценка на административното съответствие и допустимост“.  7. Оценителната комисия извършва класиране на проектните предложения според получените при оценката точки в низходящ ред.  **ВАЖНО:**  **В процеса на техническа и финансова оценка председателят на комисията осигурява единен подход при прилагане на критериите за подбор, посочени в раздел 22 „Критерии и методика за оценка на проектни предложения“.** |

# 22. Критерии и методика за оценка на проектните предложения:

**22.1 Критерии за подбор на проектни предложения:**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Оценката по настоящата процедура се извършва въз основа на критерии, одобрени от Комитета за наблюдение на ПРСР 2014-2020 г.   |  |  |  |  |  | | --- | --- | --- | --- | --- | | **№** | **Приоритет** | **Критерии за подбор** | **Максимален брой точки** | **Точки** | | 1 | Проектни предложения за инвестиции в хидромелиоративни съоръжения в незадоволително състояние и целящи повишаване на тяхната ефективност чрез постигане на по-високо ниво на показателя за потенциална относителна икономия на вода | 1.1. Проектни предложения с инвестиции, попадащи в обхвата на клон на Напоителни системи или в обхвата наречен басейн, за които е налице по-нисък настоящ КПД на напоителните системи | **40** | Точките по критерия се изчисляват като максималният брой точки "20" се умножи по разликата между 1 и настоящият КПД на съответния клон на Напоителни системи или речен басейн, съгласно насоките за кандидатстване и резултатът се записва с точност до 0,001  В случай, че в насоките за кандидатстване не са посочени данни за КПД за конкретния клон на Напоителни системи, речен басейн или административна област съответствието с критерия за оценка се определя на база настоящ КПД посочен в приложения инженерен проект за хидромелиоративната инфраструктура обект на проектното предложение.  Минимум - 0 т. / Максимум - 20 т.  **Пример:** точки = 20\*(1-КПДНС) | | 1.2 С инвестициите по проектното предложение се осигурява най-малко 25% потенциална икономия на вода, съгласно настоящите технически параметри на съответния елемент на напоителната инфраструктура | Точките по критерия се изчисляват за проектни предложения с инвестиции, осигуряващи най-малко 25% потенциална икономия на вода (ПИВ), съгласно настоящите технически параметри на съответния елемент на напоителната инфраструктура, като към минималния брой точки "5" се добави резултатът от разделянето на горницата над 25% на 3,333 и резултатът се записва с точност до 0,001. За 75% ПИВ и повече, се присъждат 20 т.  Минимум - 5 т. / Максимум - 20 т.  **Пример:** точки = 5+(ПИВ-25)/3,333 | | 2 | Проектни предложения за инвестиции в хидромелиоративни съоръжения, осигуряващи достъп до напояване до по-голям брой земеделски стопани или по-обширни поливни площи | 2.1 Проектното предложение е за инвестиции в хидромелиоративна инфраструктура, доставяща вода за напояване на най-малко 250 дка, ползващи се от услугата "доставка на вода за напояване" | **30** | Точките по критерия се изчисляват за проектни предложения с най-малко 250 дка, ползващи се от услугата "доставка на вода за напояване", като към минималния брой точки "2" се добави резултатът от разделянето на горницата над 250 дка на 343,750 и резултатът се записва с точност до 0,001. За 3 000 или повече декара, ползващи се от услугата "доставка на вода за напояване", се присъждат 10 т.  Минимум - 2 т. / Максимум - 10 т.  Пример: точки = 2+(площ-250)/343,750 | | 2.2 Инвестициите в хидромелиоративна инфраструктура по проектното предложение водят до увеличаване на площите с осигурена възможност за напояване, в границите на напоителното поле, обхванато от тях, с най-малко 250 дка спрямо площите с осигурена възможност за напояване към годината на подаване на проектното предложение | Точките по критерия се изчисляват за проектни предложения, увеличаващи площите, с осигурена възможност за напояване, с най-малко 250 дка като към минималния брой точки "5" се добави резултатът от разделянето на горницата над 250 дка на 275 и резултатът се записва с точност до 0,001. За увеличение на площите с осигурена възможност за напояване с 3 000 или повече декара, се присъждат 15 т.  Минимум - 5 т. / Максимум - 15 т.  Пример: точки = 5+(площ-250)/275 | | 2.3 Инвестициите по проектното предложение осигуряват достъп до напояване на по-голям брой земеделски стопани (ЗС) | Над 20 ползватели регистрирани ЗС - 5 точки  Над 15 до 20 вкл. ползватели регистрирани ЗС - 4 точки  Над 10 до 15 вкл. ползватели регистрирани ЗС - 3 точки  Над 5 до 10 вкл. ползватели регистрирани ЗС - 2 точка  До 5 вкл. ползватели регистрирани ЗС - 1 точка | | 3 | Проектни предложения за инвестиции в хидромелиоративни съоръжения, доставящи вода за напояване на площи, заети с приоритетни земеделски култури | 3.1 Не по-малко от 5 % от площта на напоителното поле, обхванато от инвестициите по проектното предложение, се използва за отглеждане на земеделски култури, определени в насоките за кандидатстване | **15** | Над 50% - 15 точки  Над 25% до 50% вкл. - 10 точки  От 5% до 25% вкл. - 5 точки | | 4 | Проектни предложения за инвестиции в хидромелиоративни съоръжения, които осигуряват допълняемост с използването на съвременни и ефективни напоителни системи в земеделските стопанства | В над 5 % от площите, ползващи се от услугата "доставка на вода за напояване" от напоителното поле, обхванато от инвестицията по проектното предложение, в рамките на земеделските стопанства се използват системи за напояване, включително системи, подпомогнати по ПРСР | **5** | Над 20% - 5 точки  Над 15% до 20% вкл. - 3 точки  Над 10% до 15% вкл. - 2 точки  Над 5% до 10% вкл. - 1 точка | | 5 | Проектни предложения за инвестиции в хидромелиоративни съоръжения, насочени към внедряване на иновации, включително такива, свързани с опазване на компонентите на околната среда и повишаване на тяхната ефективност | Над 1 % от допустими инвестиционни разходи по проектното предложение са свързани с внедряване на иновации, включително такива, свързани с опазване на компонентите на околната среда и повишаване на тяхната ефективност | **10** | Над 5% - 10 точки  Над 1% до 5 % вкл. - 5 точки | | **Максимален брой точки** | | | **100** |  | |

**22.2 Методика за оценка на проектните предложения:**

|  |
| --- |
| 1. Общият максимален брой на точките по настоящата процедура е 100 точки.  2. Подпомагат се проектни предложения, получили не по-малко от 15 точки по критериите за подбор.  3. Проектните предложения се класират в низходящ ред според получения общ брой точки по критериите за подбор.  4. При оценка на проектните предложения:   1. По приоритет 1 с повече точки ще бъдат оценявани проектни предложения за инвестиции в хидромелиоративни съоръжения в незадоволително състояние и целящи повишаване на тяхната ефективност:    1. За извършване на оценката по критерий 1.1 се ползват данните от Приложение № 7 към настоящите Условия за кандидатстване. При липса на данни в приложението, се ползват данните от документа по т. 16.4 от раздел 13.2: Условия за допустимост на дейностите. Точките по критерия се присъждат съгласно формулата, посочена в Раздел 22.1 Критерии за подбор на проектни предложения.    2. За извършване на оценката по критерий 1.2 се ползват данните от документа по т. 16.4 от раздел 13.2: Условия за допустимост на дейностите . Точките по критерия се присъждат съгласно формулата, посочена в Раздел 22.1 Критерии за подбор на проектни предложения. 2. По приоритет 2 предимство получават проектни предложения за инвестиции в ХМСН, осигуряващи достъп до напояване до по-голям брой земеделски стопани или по-обширни поливни площи.    1. За извършване на оценката по критерий 2.1 се ползват данните за предходната стопанската година спрямо датата на подаване на проектното предложение от документа по т. 16.4 от раздел 13.2: Условия за допустимост на дейностите и данните от Приложение № 8 от настоящите Условия за кандидатстване) , заверено от представляващият кандидата. Точките по критерия се присъждат съгласно формулата, посочена в Раздел 22.1 Критерии за подбор на проектни предложения.    2. За извършване на оценката по критерий 2.2 се ползват данните от документа по т. 16.4 от раздел 13.2: Условия за допустимост на дейностите. Извършва се съпоставка между размера на площите с осигурена възможност за напояване в напоителното поле, обхванато от инвестицията за предходната стопанска година, спрямо датата на подаване на проектното предложение и размера на площите с осигурена възможност на напояване, след извършване на инвестицията. Точките по критерия се присъждат съгласно формулата, посочена в Раздел 22.1 Критерии за подбор на проектни предложения.    3. За извършване на оценката по критерий 2.3 се ползват данните от Приложение № 8 от настоящите Условия за кандидатстване, като се взимат предвид и представената документация в проектното предложение. Извършва се служебна проверка на лицата, описани в Приложение № 8 за регистрация по Наредба № 3 от 1999 г. за създаване и поддържане на регистър на земеделските стопани (ДВ, бр. 10 от 1999 г.). Точките по критерия се присъждат съгласно скалата, посочена в Раздел 22.1 Критерии за подбор на проектни предложения. 3. Оценката по приоритет 3 се извършва само когато към датата на подаване на проектното предложение е представена информацията по т. 17.10.1 от Раздел 13.2: Условия за допустимост на дейностите, като се ползват данните за обхвата на напоителното поле, обслужвано от ХМСН по проектното предложение, от документа по т. 16.4 от раздел 13.2: „Условия за допустимост на дейностите“. Извършва се служебна справка, за размера на регистрираните в ИСАК площи, заети с култури по Приложение № 9 от настоящите Условия за кандидатстване, в рамките на напоителното поле, обхванато от инвестициите по проектното предложение. Ползват се данните от ИСАК за предходната стопанската година спрямо датата на подаване на проектното предложение. Точките по приоритета се присъждат съгласно скалата, посочена в Раздел 22.1 Критерии за подбор на проектни предложения. 4. За извършване на оценката по приоритет 4 се ползват данните от Приложение № 10 и от Приложение № 8 от настоящите Условия за кандидатстване.. Точките по приоритета се присъждат съгласно скалата, посочена в Раздел 22.1 Критерии за подбор на проектни предложения. 5. Оценката по приоритет 5 се извършва само когато към датата на подаване на проектното предложение е представена информацията по т. 17.10.2 от Раздел 13.2: Условия за допустимост на дейностите, като се ползват данните от документа по т. 16.4 от раздел 13.2: Условия за допустимост на дейностите и от Таблица за заявени разходи по проекта от Приложение № 1 от настоящите Условия за кандидатстване. Точките по приоритета се присъждат съгласно скалата, посочена в Раздел 22.1 Критерии за подбор на проектни предложения.   **ВАЖНО:**  **На етап Техническа и финансова оценка декларираната информация подлежи на проверка.**  5. За проектни предложения, които са получили еднакъв общ брой точки се извършва класиране в низходящ ред съобразно:  5.1 Получения брой точки по Приоритет 1 „Проекти за инвестиции в хидромелиоративни съоръжения в незадоволително състояние и целящи повишаване на тяхната ефективност чрез постигане на по-високо ниво на показателя за потенциална относителна икономия на вода“.  5.2 В случай, че проектните предложения имат равен брой точки по посочения в т. 5.1 приоритет, същите ще бъдат класирани в низходящ ред съобразно получения брой точки по Приоритет 2 „Проекти за инвестиции в хидромелиоративни съоръжения, осигуряващи достъп до напояване до по-голям брой земеделски стопани или по-обширни поливни площи.  5.3 В случай, че проектните предложения имат равен брой точки по посочения в т. 5.2 приоритет, същите ще бъдат класирани в низходящ ред съобразно получения брой точки по Приоритет 3 “„Проекти за инвестиции в хидромелиоративни съоръжения, доставящи вода за напояване на приоритетни земеделски култури“.  5.4 В случай, че проектните предложения имат равен брой точки по посочения в т. 5.3 приоритет, същите ще бъдат класирани в низходящ ред съобразно получения брой точки по Приоритет 5 „Проекти за инвестиции в хидромелиоративни съоръжения, насочени към внедряване на иновации, включително такива, свързани с опазване на компонентите на околната среда и повишаване на тяхната ефективност“.  5.5 В случай, че проектните предложения имат равен брой точки по посочения в т. 5.4 приоритет, същите ще бъдат класирани в низходящ ред съобразно получения брой точки по Приоритет 4 „Проекти за инвестиции в хидромелиоративни съоръжения, които осигуряват допълняемост с използването на съвременни и ефективни напоителни системи в земеделските стопанства“.  5.6. В случай, че проектните предложения имат равен брой точки по посочения в т. 5.5 приоритет, същите ще бъдат класирани в низходящ ред съобразно получения брой точки по критерий 1.2 „С инвестициите по проектното предложение се осигурява най-малко 25% ПИВ, съгласно настоящите им технически параметри на съответния елемент от напоителната инфраструктура“;  5.7. В случай, че проектните предложения имат равен брой точки по посочения в т. 5.6 критерий, същите ще бъдат класирани в низходящ ред съобразно получения брой точки по критерий 2.2 „Инвестициите в хидромелиоративна инфраструктура по проектното предложение водят до увеличаване на площите с осигурена възможност за напояване, в границите на напоителното поле, обхванато от тях, с най-малко 250 дка спрямо площите с осигурена възможност за напояване към годината на подаване на проектното предложение“.  6. Съответствието с критериите за подбор на проекти се преценява към датата на подаване на проектното предложение съобразно приложените към него документи и декларирани данни.  7. В случай че изпълнението на условията по критериите е станало основание за одобрение на кандидата пред други кандидати по реда на тези условия за кандидатстване, той се задължава да поддържа съответствие с критериите в срока за мониторинг.  7.1. Това условие не се отнася за:  7.1.1. Критерий 1.1, тъй като след извършване на инвестицията по проектното предложение се очаква подобряване на КПД на хидромелиоративните съоръжения;  7.1.2. Критерий 2.1 и Критерий 2.3, тъй като тези показатели се влияят пряко от климатичните условия в района и от нуждите от напояване на конкретните земеделски култури в съответните години, а не са изцяло във волята и отговорността на кандидата;  7.1.3. Приоритет 3 и Приоритет 4, тъй като тези показатели се влияят от предпочитанията на земеделските стопани, а не са изцяло във волята и отговорността на кандидата. |

# 23. Начин на подаване на проектните предложения/концепциите за проектни предложения:

|  |
| --- |
| 1. Кандидатстването се извършва единствено чрез електронно подадено проектно предложение в ИСУН.  2. С квалифициран електронен подпис, наричан по-нататък „КЕП“, лице с право да представлява кандидата подписва електронния формуляр, което удостоверява достоверността на всички приложени документи. Кандидатът подписва формуляра с валиден КЕП към датата на кандидатстване с титуляр и автор - физическото лице, което е законен представител на кандидата или КЕП с титуляр юридическото лице-кандидат, като автор на подписа в този случай следва да е законен представител на предприятието-кандидат. Когато кандидатът се представлява от няколко лица заедно, формулярът се подписва от всяко от тях с КЕП.  **ВАЖНО:**  Във всички тези случаи се приема, че с подписването с електронен подпис на формуляра за кандидатстване кандидатът подписва и документите по т. 1, т. 4 и т. 5 от раздел 24.1. „Списък с общи документи“, поради което е допустимо те да не се прилагат във формат „рdf“, подписани и с описана дата от представляващия кандидата. Когато проектното предложение се подава от упълномощено лице, се прилага изрично нотариално заверено пълномощно и формулярът се подписва с КЕП на упълномощеното лице.  3. Документите се прилагат към формуляра за кандидатстване във формат, указан в раздел 24 „Списък на документите, които се подават на етап кандидатстване“. Оригиналите на документите се съхраняват от кандидата/бенефициента и се представят при поискване.  4. Документите, приложени към формуляра за кандидатстване, както и тези, представени от кандидатите/бенефициентите в резултат на допълнително искане от УО по ПРСР 2014-2020 г., трябва да бъдат представени на български език. Когато оригиналният документ е изготвен на чужд език, той трябва да бъде придружен с превод на български език, извършен от заклет преводач, а когато документът е официален по смисъла на Гражданския процесуален кодекс - да бъде легализиран или с апостил. Когато държавата, от която произхожда документът, е страна по Конвенцията за премахване на изискването за легализация на чуждестранни публични актове, ратифицирана със закон (обн., ДВ, бр. 47 от 2000 г.), и има договор за правна помощ с Република България, освобождаващ документите от легализация, документът трябва да е представен съгласно режима на двустранния договор.  5. Кандидатът трябва да посочи електронен адрес, който да е асоцииран към профила му в ИСУН и който не трябва да се променя в периода на кандидатстване и оценка.  6. Кореспонденцията и уведомленията във връзка с оценката на проектното предложение се осъществяват през ИСУН чрез електронния профил на кандидата.  7. За дата на получаване на кореспонденцията и уведомленията се счита датата на изпращането им чрез ИСУН. Сроковете започват да текат за кандидатите/бенефициентите от изпращането на съответната кореспонденция и уведомление от оценителната комисия в ИСУН. Важно е кандидатите да разполагат винаги с достъп до имейл адреса, към който е асоцииран профила в ИСУН.  8. От кандидатите/бенефициентите не може да се изисква представяне на документи, когато обстоятелствата в тях са достъпни чрез публичен регистър или когато информацията или достъпът до нея се предоставя от компетентния орган на УО по ПРСР 2014-2020 г. по служебен път.  9. Не се изисква представяне на документи, които вече са предоставени и срокът им на валидност не е изтекъл.  10. Проектното предложение може да бъде подадено и при липса и/или нередовност, но само когато те се отнасят за документи, които не променят качеството на проектното предложение и това изрично е отбелязано срещу съответния документ в раздел 24 „Списък на документите, които се подават на етап кандидатстване“.  11. Допълнителна пояснителна информация или документ от кандидатите относно декларираните обстоятелства и представените документи може да бъде предоставена само по искане на оценителната комисия. |

# 24. Списък на документите, които се подават на етап кандидатстване:

## 24.1 Списък с общи документи:

|  |
| --- |
| 1. Основната информация за проектното предложение и таблица за заявени разходи (Приложение № 1) във формат „xls“ или “xlsx”, а когато проектното предложение се подава от упълномощено лице - и във формат „pdf” или „jpg”, подписана от кандидата и сканирана.  2. Нотариално заверено изрично пълномощно, в случай че проектното предложение не се подават лично от кандидата. Представя се във формат „pdf“ или „jpg“.  3. Решение на компетентния орган на кандидата за кандидатстване по реда на настоящите условия. Представя се във формат „pdf“ или „jpg*“.*  4. Декларация по чл. 25, ал. 2 от ЗУСЕСИФ (Приложение № 2) с подпис/и, печат и сканирана във формат „pdf“или „jpg“ във формат „doc“ или „docx“, а когато проектното предложение се подава от упълномощено лице - във формат „pdf” или „jpg”, подписана от кандидата и сканирана. (*Когато този документ не е представен към датата на подаване на проектното предложение, кандидатът трябва да го представи най-късно в срока по т. 5 от раздел 21.1 „Оценка на административно съответствие и допустимост“)*  5. Инвентарна книга или справка от аналитичната счетоводна ведомост към датата на подаване на проектното предложение с разбивка по вид на актив, дата и цена на придобиване. Документът съдържа данни само за активите на съответния клон, на територията на който ще се извършват инвестициите по проектното предложение. Представя се във формат „pdf“ или „jpg“ или „xls“/“xlsx”. Когато проектното предложение се подава от упълномощено лице - във формат „pdf” или „jpg”, подписана от кандидата и сканирана. (*Когато този документ не е представен към датата на подаване на проектното предложение, кандидатът трябва да го представи най-късно в срока по т. 5 от раздел 21.1 „Оценка на административно съответствие и допустимост“)*  6. Влязъл в сила административен акт, издаден по реда на глава шеста от ЗООС и/или Закона за биологичното разнообразие, или писмо, издадено по реда на чл. 2, ал. 2 от Наредбата за условията и реда за извършване на оценка за съвместимостта на планове, програми, проект и инвестиционни предложения с предмета и целите на опазване на защитените зони (ДВ, бр. 73 от 2007 г.), с който/което се одобрява осъществяването на инвестиционното предложение (*представя се в случаите, когато издаването на документа се изисква по ЗООС и/или по ЗВ*). Представя се във формат „pdf“ или „jpg“. (*Към датата на кандидатстване може да се представи входящ номер на искане за издаване от съответния орган*. *В случай, че е представен входящ номер, кандидатът трябва да представи изискуемият документ най-късно в срока по т. 5 от раздел 21.1 „Оценка на административно съответствие и допустимост“)*  7. Документ за собственост на обекта на инвестицията на името на кандидата (*представя се в случаите, когато проектът ще се изпълнява върху имот – собственост на кандидата*). Представя се във формат „pdf“ или „jpg“.  8. Учредено право на строеж върху обекта за срок не по-малко от15.09.2023 г., когато е учредено срочно право на строеж (*важи в случай по т. 12.1 от раздел 13.2 „Условия за допустимост на дейностите“*). *Представя се в случай, че в проектното предложение кандидатът заявява разходи за СМР и е приложимо съгласно националното законодателство*. Представя се във формат „pdf“ или „jpg“.  9. Документ за ползване на обекта за срок не по-малко от 15.09.2023 г. *(важи в случай по т. 12.2, буква“б“ от раздел 13.2 „Условия за допустимост на дейностите“). Представя се в случай, че в проектното предложение кандидатът заявява разходи за СМР и е приложимо съгласно националното законодателство.* Представя се във формат „pdf“ или „jpg“.  10. Документ за ползване на сградата/помещението за срок не по-малко от 15.09.2023 г. *(важи в случай по т. 12.2, буква “а“ от раздел 13.2 „Условия за допустимост на дейностите“).* Представя се във формат „pdf“ или „jpg“.  11. Специализирана карта съгласно Закона за кадастъра и имотния регистър (ЗКИР) с отразени поливните съоръжения ,обект на проектното предложение – когато има влязла сила кадастрална карта (*важи в случай, че за* *землището има влязла в сила кадастрална карта съгласно ЗКИР)*. Представя се във формат „pdf“ или „jpg“.  12. Скица от карта за възстановена собственост (КВС) с отразени поливните съоръжения, обект на проектното предложение – когато няма влязла в сила кадастрална карта (*важи в случай, че за* *землището няма влязла в сила кадастрална карта съгласно ЗКИР)*. Представя се във формат „pdf“ или „jpg“.  13. Ситуационна схема на линеен обект (съоръжение), заверена от община или Областен управител или Министерство на регионалното развитие и благоустройството, в зависимост от обхвата на линейното съоръжение, отразена върху подложка на ситуационен план – извадка от одобрена кадастрална карта). *(При липса на документи по т.12 и т. 13)* Представя се във формат „pdf“ или „jpg“.  14. Заснемане на обекта/съоръжението и/или архитектурен план на сградата, съоръжението, обекта, който ще се ремонтира или обновява *(Представя се в случай, че в проектното предложение кандидатът заявява разходи за СМР и е приложимо съгласно националното законодателство*). Представя се във формат „pdf“, „jpg“, “zip“ или „rar“.  15. Одобрен инвестиционен проект, изработен във фаза „Технически проект“ или „Работен проект (работни чертежи и детайли)“ в съответствие с изискванията на ЗУТ и Наредба № 4 от 2001 г. за обхвата и съдържанието на инвестиционните проекти (*представя се в случай, че в проектното предложение кандидатът заявява разходи за СМР и е приложимо съгласно националното законодателство*). Представя се във формат „pdf“, „jpg“, „zip“, „rar“. *Когато към датата на кандидатстване проектът не е одобрен следва да се представи инвестиционен проект, ведно с входящ номер на искане за одобряването му от съответния орган. В случай, че е представен входящ номер, кандидатът трябва да представи изискуемият документ най-късно в срока по т. 5 от раздел 21.1 „Оценка на административно съответствие и допустимост“.*  16. Подробни количествени сметки, заверени от правоспособно лице (*представят се в случай, че проектът включва разходи за СМР*). Представя се във формат „pdf“/“jpg” и „xls”/ “xlsx” или “zip“ или „rar“.  17. Влязло в сила Разрешение за строеж на името на кандидата (*важи в случай, че проектът включва разходи за СМР и за тяхното извършване се изисква издаване на разрешение за строеж съгласно ЗУТ*). Представя се във формат „pdf“ или „jpg“. *Към датата на кандидатстване може да се представи входящ номер на искане за издаване от съответния орган. В случай, че е представен входящ номер, кандидатът трябва да представи изискуемият документ най-късно в срока по т. 5 от раздел 21.1 „Оценка на административно съответствие и допустимост“.*  18. Становище с подробно описание на инвестиционното намерение от компетентното лице съгл. чл. 148, ал. 2 или ал. 3 от ЗУТ, че строежът не се нуждае от издаване на разрешение за строеж *(Представя се в случай, че в проектното предложение кандидатът заявява разходи за СМР и за тях не се изисква издаване на разрешение за строеж съгласно ЗУТ*). Представя се във формат „pdf“ или „jpg“. *Към датата на кандидатстване може да се представи входящ номер на искане за издаване от съответния орган.* *В случай, че е представен входящ номер, кандидатът трябва да представи изискуемият документ най-късно в срока по т. 5 от раздел 21.1 „Оценка на административно съответствие и допустимост“.*  19. Разрешение за поставяне, издадено в съответствие със ЗУТ (*важи в случай, че проектът включва разходи за преместваеми обекти и е приложимо съгласно националното законодателство).* Представя се във формат „pdf“ или „jpg“. *Към датата на кандидатстване може да се представи входящ номер на искане за издаване от съответния орган. В случай, че е представен входящ номер, кандидатът трябва да представи изискуемият документ най-късно в срока по т. 5 от раздел 21.1 „Оценка на административно съответствие и допустимост“.*  20. Номерирано в долния десен ъгъл копие на документация за възложената обществена поръчка за изпълнение на дейностите по проекта, извършени преди подаване на проектното предложение, ведно с договора с избрания изпълнител с подробно описание на дейностите, сроковете и стойностите, предмет на договора *(изисква се, в случай че проектът включва разходи по т. 2 от Раздел 14.1. „Допустими разходи“, извършени преди подаване на проектното предложение от кандидат, който се явява възложител по чл. 5 и 6 от Закона за обществените поръчки (ЗОП))*. Представя се във формат „pdf“ или „jpg“ или „rar” или „zip.  21. Най-малко три съпоставими независими оферти, които съдържат наименование на оферента, срока на валидност на офертата, датата на издаване на офертата, подпис и печат на оферента, подробна техническа спецификация на активите/услугите (в случай на СМР – подробна КСС във формат .xls или .xlsx), цена, определена в левове или евро с посочен ДДС и решение на кандидата за определяне на стойността на разхода, за който кандидатстват, с включена обосновка за мотивите, обусловили избора му (*важи в случаите по т. 6 от раздел 14.2 „Условия за допустимост на разходите“ и не се отнася при кандидатстване за разходи за нормативно регламентирани такси и разходи за организация и управление*). Представят се във формат „pdf“, „jpg” или във формат „rar” или „zip или електронно подписани с КЕП от издателя на съответната оферта във формат „p7s/p7m”.  22. Действащо разрешително за водовземане на името на кандидата, издадено от компетентното лице съгласно чл. 52 от ЗВ. *(важи в случаите, когато кандидатът е титуляр на разрешително за водовземане)* Представя се във формат „pdf“ или „jpg”.  23. Договор с титуляр на разрешително за водовземане ведно с копие на това разрешително *(важи в случаите, когато напоителните съоръжения по проекта не се захранват директно от водно тяло)*. Представя се във формат „pdf“ или „jpg”.  24. Становище за допустимост по чл. 155, ал. 1, т. 23 от ЗВ, издадено от директора на съответната Басейнова дирекция за управление на водите към МОСВ, за съответствие на инвестиционното предложение с действащите ПУРБ и План за управление на риска от наводнения (предоставя се на кандидата от съответната РИОСВ, ведно с документа по т. 7). Представя се във формат „pdf“ или „jpg”.(*Към датата на кандидатстване може да се представи входящ номер на искане за издаване от съответния орган*. *В случай, че е представен входящ номер, кандидатът трябва да представи изискуемият документ най-късно в срока по т. 5 от раздел 21.1 „Оценка на административно съответствие и допустимост“)*  25. Инженерен проект, изготвен и заверен от строителен инженер, вписан в регистъра към Камарата на инженерите в инвестиционното проектиране, правоспособен да проектира системи за напояване. Представя се във формат „pdf“ или „jpg“ или „rar” или „zip.  26. Трудови договори на лицата включени в екипа по организация и управление по проекта, придружени с длъжностна характеристика и справка за изплатените брутни възнаграждения за последните 12 месеца от подаване на проектното предложение. При липса на данни за брутни разходи на конкретното лице за период от 12 месеца, се представят трудов договор и справка за друго лице, заемащо същата позиция в предприятието. Представят се във формат „pdf“ или „jpg“ или „rar” или „zip. *(важи в случаите, когато се кандидатства за разходи по организация и управление)*.  27. Лицензи, разрешения и/или документ, удостоверяващ регистрацията за дейностите и инвестициите по проекта, за които се изисква лицензиране, разрешение и/или регистрация за извършване на дейността/инвестицията съгласно българското законодателство. Представя се във формат „pdf“ или „jpg“. (*Когато документът не е представен към датата на подаване на проектното предложение, кандидатът трябва да го представи най-късно в срока по т. 5 от Раздел 21.1 от Условията за кандидатстване.)*  28. Анализ, удостоверяващ изпълнението на условията по т. 13 от раздел 14.2 „Условия за допустимост на разходите“, изготвен и съгласуван от правоспособно лице с компетентност в съответната област (*важи в случаите на инвестиции за производство на енергия от ВЕИ*). Представя се във формат „pdf“, „jpg“, „zip“ или „rar“. |

## 24.2 Списък с документи, доказващи съответствие с критериите за подбор на проекти:

|  |
| --- |
| 1. Инженерен проект, изготвен и заверен от строителен инженер, вписан в регистъра към Камарата на инженерите в инвестиционното проектиране, правоспособен да проектира системи за напояване. Представя се във формат „pdf“, „jpg“, „zip“, „rar“.  2. Списък (Приложение № 8) с данни от договор/и за доставка на вода за напояване със собствениците/ползвателите на кадастрални имоти в обхвата на напоителното поле, засегнато от инвестицията по проекта за предходната стопанска година спрямо датата на подаване на проектното предложение, заверен от представляващият кандидата. Представя се във формат „pdf“ или „jpg. (*Представя се, в случай че кандидатът претендира съответствие с критерии за подбор № 2.1 и № 2.3 и приоритет № 4)*  3. Декларация (Приложение № 10), за изградени и функциониращи съвременни и ефективни напоителни системи на ниво стопанство. Представят се във формат „pdf” или „jpg”, сканирана с подписа от водоползвателя. (*Представя се, в случай че кандидатът претендира съответствие с приоритет № 4).* |

# 25. Краен срок за подаване на проектните предложения:

|  |
| --- |
| 1. Производството по предоставяне на БФП чрез подбор започва в деня на публикуването на обява за откриване на процедурата чрез подбор в ИСУН.  2. Кандидат в процедура може да иска разяснения по документите по условията за предоставяне на финансова помощ на следния електронен адрес: [rdd@mzh.government.bg](mailto:rdd@mzh.government.bg) в срок до три седмици преди изтичането на срока за кандидатстване. Разясненията се утвърждават от ръководителя на УО или оправомощено от него лице. Разясненията се дават по отношение на условията за кандидатстване, не съдържат становище относно качеството на проектното предложение и са задължителни за всички кандидати. Разясненията се публикуват на електронната страница на МЗХГ и на страницата на ИСУН в срок до две седмици преди изтичането на срока за кандидатстване.  3. В рамките на настоящата процедура кандидатът може да подаде само едно проектно предложение за един обект на инвестицията, при съобразяване с изискванията по раздел 9 „Минимален и максимален размер на безвъзмездната финансова помощ за конкретен проект“ от настоящите условия за кандидатстване. В случай че кандидатът е подал повече от едно проектно предложение за един обект, оценителната комисия разглежда само последното постъпило проектно предложение, а предходните се считат за оттеглени.  3.1. За идентификация на проектните предложения с цел проверка за съответствие с условието, в поле „Наименование“ във формуляра за кандидатстване в ИСУН следва **задължително** да се запише името на обекта на инвестиция в заглавието на проектното предложение.  4. Крайният срок за подаване на проектни предложения е 17:30 часа на …….2020 г. |

# 26. Адрес за подаване на проектните предложения/концепциите за проектни предложения:

|  |
| --- |
| Проектните предложения по настоящата процедура се подават изцяло по електронен път чрез ИСУН 2020 на следния интернет адрес: https://eumis2020.government.bg. |

# 27. Допълнителна информация:

|  |
| --- |
| 1. Условията за кандидатстване могат да бъдат изменяни при условията на чл. 26, ал. 7 от ЗУСЕСИФ.  2. Основни дефиниции, използвани в условията за кандидатстване:   1. „Водно тяло“ е самостоятелна и значима част от повърхностните или подземните води; 2. "Водовземането" обхваща всички дейности, свързани с отнемане на води от водните обекти; 3. „Водоползвател“ е юридическо или физическо лице, собственик или ползвател на земеделски земи, който е подал заявление за доставка на вода за напояване по реда на тази методика до съответния доставчик на вода за напояване. 4. „Възобновяеми енергийни източници“ са неизкопаеми енергийни източници, които съдържат слънчева, вятърна, водна и геотермална енергия, включително енергия на вълните и енергия на приливите и отливите, възобновяващи се без видимо изтощаване при използването им. 5. „Доставчици на вода за напояване“ са собственици или ползватели на напоителна система (ХМСН) или технологично обособена част от нея. 6. „Доставяне на вода за напояване“ е услуга, при която до земеделски земи се доставя вода за напояване от доставчиците на вода за напояване посредством елементите на напоителната система (ХМСН) или технологично обособена част от нея. 7. „Изкуствено създадени условия“ е всяко установено условие по смисъла на чл. 60 от Регламент (ЕС) № 1306/2013. 8. „Инженерен проект“ е документ, съдържащ анализ и подробна информация и технически данни за планираните за изпълнение с проекта хидромелиоративни съоръжения (ХМСН) и определящ съответствието им с чл. 46 от Регламент № 1305/2013, включително потенциалните икономии и ефективните икономии на вода на съоръжението. 9. „Иновации“ са иновативен продукт произвеждан от стопанството/предприятието, въвеждане на нов производствен процес (машини, съоръжения и оборудване) или нова практика, въвеждане на нова организационна форма, включително маркетинг. За иновации не се считат малки промени или подобрения, увеличаване на количеството произвеждана продукция чрез прибавяне на производствени или логистични системи, много близки до вече съществуващи такива, изваждане от употреба на определен процес, само подмяна на дълготрайни материални активи (ДМА) или надграждането им, промени, произтичащи изцяло от промени в цените на производствените фактори, сезонни или други циклични промени, търговия с нови или значително подобрени продукти, както и промени в организацията на работното място или външните отношения, които се основават на организационни методи, които вече се използват в предприятието. 10. „Междинно плащане“ е плащане за обособена част от одобрената и извършена инвестиция. 11. „Модернизация“ - Процесът на модернизация представлява подобряване и усъвършенстване на съществуваща система, която да отговаря на новите критерии за начин на действие. Процесът включва промени в съществуващи съоръжения, управление на процедурите по експлоатация и институционални аспекти. За разлика от рехабилитацията, модернизацията не е възстановяване на съоръжения, нуждаещи се от ремонт. 12. „Напоителна система“ е комплекс от съоръжения, технически средства и оборудване за добиване, съхраняване, доставка, разпределяне и измерване на водата за напояване на земеделските култури с цел поддържане на подходящ водно – въздушен режим (виж ХМСН). 13. „Напоителното поле“ е технологично обособена част от една напоителна система (ХМСН). Включва водовземане от транспортно-разпределителна мрежа (ТРМ), водоразпределителна мрежа и съоръжения. Напоителното поле има само едно водовземане от ТРМ и е проектирано за един вид напояване (гравитачно, дъждуване или капково напояване). 14. „Напоявани площи“ са площи, в които към 1 януари 2007 г. е действала система за напояване. 15. „Независими оферти“ са оферти, подадени от лица, които не се намират в следната свързаност помежду си или спрямо кандидата:   а) едното участва в управлението на дружеството на другото;  б) съдружници;  в) съвместно контролират пряко трето лице;  г) участват пряко в управлението или капитала на друго лице, поради което между тях могат да се уговарят условия, различни от обичайните;  д) едното лице притежава повече от половината от броя на гласовете в общото събрание на другото лице;  е) лицата, чиято дейност се контролира пряко или косвено от трето лице – физическо или юридическо;  ж) лицата, едното от които е търговски представител на другото.   1. „Непредвидени разходи“ Разходи, възникнали в резултат на работи и/или обстоятелства, които не са могли да бъдат предвидени при първоначалното проектиране. Същите водят до увеличаване на количествата, заложени предварително в количествените сметки към проекта, и/или до нови строително-монтажни работи, за които са спазени условията за допустимост на разходите, предназначени за постигане на целите на проекта. В случаите на кандидати, които са възложители по чл. 5 и 6 от Закона за обществените поръчки, новите строително-монтажни работи следва да бъдат възлагани по реда на Закона за обществените поръчки в случаите, когато не са допуснати изключения. 2. „Непреодолима сила и извънредни обстоятелства“ са обстоятелства по смисъла на чл. 2, параграф 2 от Регламент (ЕС) № 1306/2013 г. 3. „Нередност“ означава всяко нарушение на правото на ЕС или на националното право, свързано с прилагането на тази разпоредба, произтичащо от действие или бездействие на икономически оператор, участващ в прилагането на ЕСИФ, което има или би имало за последица нанасянето на вреда на бюджета на Съюза чрез начисляване на неправомерен разход в бюджета на Съюза. 4. „Нетни приходи“ означава входящите парични потоци, заплащани непосредствено от потребителите на стоки и услуги, предоставени с операцията, като такси, заплащани непосредствено от потребителите за използването на инфраструктура, продажбата или наема на земя или сгради или плащанията за услуги минус всички оперативни разходи и разходи за подмяна на недълготрайно оборудване през съответния период. Генерираните от операцията икономии от оперативни разходи, с изключение на икономиите от разходите в резултат на изпълнението на мерки за енергийна ефективност, се разглеждат като нетни приходи, освен ако не са компенсирани от равностойно намаляване на субсидиите за дейността. 5. „Нетно увеличение на напояваната площ“ е инвестиция, свързана с изграждане на системи за напояване извън напоявани площи към 1 януари 2007 г. 6. „Обект на инвестицията“ са ХМСН или частта от тях, която е засегната пряко от инвестициите в проектното предложение. 7. „Обособена част от инвестицията“ е завършен етап на изпълнение на инвестицията, който е доведен до самостоятелна степен на завършеност, може да функционира самостоятелно и допринася самостоятелно за постигане целите на подмярката. 8. „Оперативни разходи“ са административните разходи и разходите, свързани с поддръжка и експлоатация на активите. 9. „Относителната стойност на икономията на вода“ (изразена в проценти) се преценява на базата на потреблението на вода преди инвестицията, т.е. на базата на настоящето потребление. 10. „Ползвател на земеделска земя“ е физическо или юридическо лице, което ползва земеделска земя на правно основание - по договор за наем, за аренда или за учредяване на право на ползване. 11. „Ползвател“ е лице, на което е одобрена и/или изплатена финансова помощ по ПРСР 2014 – 2020 г. 12. „Предпроектно проучване“ са анализи и становища, резюмета и доклади за енергийна ефективност и доклади за екологична устойчивост на проекта. 13. „Разходи за възнаграждения" са разходите за заплати по трудово или служебно правоотношение, разходите за възнаграждения, определени в заповед на органа по назначаване, съответно в трудов договор по чл. 110 от Кодекса на труда, за възлагане на допълнителни задължения във връзка с дейности по изпълнение и/или управление на проект, или по сключен договор за услуга, включително разходите за социални и здравни осигуровки, дължими от работодателя, органа по назначаването или възложителя. 14. “Разходи за организация и управление„ са непреки разходи, свързани с възнагражденията на персонала по администриране на проекта - ръководител на проект, технически сътрудник, счетоводител и друг експертен или технически персонал. 15. „Рехабилитация“ - обновяване или извършване на корекции на съществуващи съоръжения, които се нуждаят от ремонт, както и на съоръжения, чието действие не отговаря на първоначалните критерии и нуждите на системата.. 16. „Сдруженията за напояване“ са доброволни организации на физически и юридически лица, които чрез взаимопомощ и сътрудничество в обществен интерес извършват дейности, свързани с напояване и отводняване на земеделски земи на определена територия (територия на сдружението) и са регистрирани по Закона за сдруженията за напояване. 17. „Съпоставими оферти“ са оферти, които отговарят на описанието на доставката/услугата, публикувано на профила на купувача при пазарните консултации и съдържат еднотипни основни характеристики в зависимост от вида на услугата или доставката за която се отнасят:   а) еднотипни основни технически характеристики – в случаите, когато се кандидатства за разходи за закупуване на машини и техника;  б) общ капацитет на оборудването – в случаите, когато се кандидатства за разходи за закупуване на оборудване;  в) количествено-стойностни сметки, съответстващи на количествените сметки, изготвени към частите на техническия проект – в случаите, когато се кандидатства за разходи за извършване на СМР.   1. „Територия на сдружението за напояване“ е площта на земеделските земи, които се обслужват от една напоителна или една напоително- отводнителна система, или от технологично обособени части от тях с граници, определени от надзорния орган. (от ЗСН) 2. „Технологично обособена част от напоителна система (ХМСН)“ е система, която получава вода от един водоизточник, водовземане или пункт на напоителната система и се управлява самостоятелно. 3. „Цена“ е паричният израз на стойността на услугата „доставяне на вода за напояване“, определена по разходоориентиран метод на ценообразуване и актуализирана от доставчика при спазване на методиката. 4. „Машини и оборудване за подобряване на проводимостта на ХМСН“ са такива, свързани с разчистване на наноси, срутвания, свличания, премахване на растителност и др. като булдозер (верижен), багер (верижен и/или колесен), багер „драглайн“, комбиниран багер с гребло или с хидравличен чук, валяк, автокран, челен колесен товарач, мини челен товарач, автосамаосвал,товарен автомобил (бордови). 5. Хидромелиоративни съоръжения за напояване за целите на настоящата процедура са водохващания; събирателни деривации; напоителни канали и съоръжения по тях (разпределителни възли, водостоци, аквадукти, дюкери, мост-канали, савачни врати и др.); изравнители и съоръжения по тях; помпени станции с машинно и ел. оборудване; напорни тръбопроводи; главни и разпределителни тръбопроводи със съоръжения по тях (въздушници, хидранти, спирателни кранове, изпускатели и др.   3. Допустимо е откриване на процедура за избор на изпълнител/и на дейности по проекта по реда на ЗОП и преди сключване на административен договор, но не по-рано от датата на одобряване на Индикативната годишна работна програма за 2020 г. (15.01.2020 г.), само ако ДФ „Земеделие“ е извършил предварителна проверка на планираните обществени поръчки за избор на изпълнители на дейностите по проекта. |

# 28 Процедура за уведомяване на неодобрени и одобрените кандидати и сключване на административни договори за предоставяне на безвъзмездна финансова помощ

|  |
| --- |
| 1. Ръководителят на управляващия орган по ПРСР 2014-2020 г. издава мотивирано решение, с което отказва предоставянето на БФП по отношение на всеки от кандидатите, включен в списъка на предложените за отхвърляне проектни предложения и основанията за отхвърлянето им в срок до 10 дни от одобрение на доклада на оценителната комисия.  2. При одобрен оценителен доклад кандидатите, чиито проектни предложения са предложени за финансиране, се поканват да представят в 30-дневен срок доказателства, че отговарят на изискванията за бенефициент, като представят необходимите документи. С поканата кандидатите се уведомяват за извършените корекции в бюджета на проектното предложение и таблицата за допустими инвестиции.  3. С поканата ще бъдат изискани следните документи:  а) Удостоверение от НАП за липса на задължения на кандидата (издадено след датата на получаване на поканата за сключване на договор) – оригинал или копие, заверено от кандидата;  или  Удостоверение от НАП за наличие на задължения на кандидата, от което да е видно че размерът на неплатените задължения е не повече от 1 на сто от сумата на годишния общ оборот на предприятието-кандидат за последната приключена финансова година - оригинал или копие, заверено от кандидата;  или  Споразумение с НАП от което да е видно, че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения - оригинал или копие, заверено от кандидата.  **ВАЖНО:**  Кандидатът следва да предостави един от документите по б. „а“ единствено в случаите, когато в резултат на извършена служебна проверка от страна на УО по ПРСР 2014-2020 г. е установено наличие на задължения към НАП. Проверката за наличие на задължения към НАП включва проверка за наличие на публични задължения по смисъла на чл. 162, ал. 2, т. 1 и т. 8 от ДОПК. Липсата на подобни публични задължения кандидатът декларира в рамките на Декларация по чл. 25, ал. 2 от ЗУСЕСИФ.  б) Удостоверение за липса на задължения към общината по седалището на УО **и** по седалището на кандидата (издадени не по-рано от 6 месеца преди датата на представянето им) – оригинал или копие, заверено от кандидата;  От Удостоверенията по букви „а“ и „б“ следва да е видна липсата на задължения или размерът на неплатените задължения следва да е не повече от 1 на сто от сумата на годишния общ оборот на предприятието-кандидат за последната приключена финансова година.  Кандидат, който видно от Удостоверенията по букви „а“ и „б“ има задължения повече от 1 на сто от сумата на годишния общ оборот за последната приключена финансова година има право да представи доказателства, че е предприел мерки, които гарантират неговата надеждност.  За тази цел кандидатът може да представи следните документи:  - документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение.  в) Свидетелство за съдимост на всички лица, с право да представляват кандидата (независимо от това дали заедно и/или поотделно, и/или по друг начин), издадено не по-рано от 6 месеца преди датата на представянето му - оригинал или копие, заверено от кандидата – представя се в случай, че не може да се направи служебна проверка.  Когато за някое от горепосочените лица свидетелството за съдимост подлежи на издаване от чуждестранен орган, същото се представя в легализиран превод - оригинал или копие, заверено от кандидата. Когато в съответната чужда държава свидетелство за съдимост или еквивалентен документ не се издава, горепосоченото лице следва да представи декларация, съгласно законодателството на държавата, в която е установено.  г) Нотариално заверено пълномощно в случаите, когато административният договор за предоставяне на БФП ще бъде подписан от лице, различно от законния/ите представител/и на кандидата съгласно вписванията в Търговски регистър и регистър на ЮЛНЦ или в Регистър БУЛСТАТ – оригинал или копие, заверено от кандидата;  д) Заявление за профил за достъп на ръководител на бенефициента до ИСУН 2020 (Приложение № 6 към условията за изпълнение) и/или Заявление за профил за достъп на упълномощени от бенефициента лица (Приложение № 7 към условията за изпълнение) до ИСУН 2020. В случаите, когато бенефициентът се представлява заедно от няколко физически лица, заявлението се попълва и подписва от всички от тях.  е) Удостоверение от органите на Изпълнителна агенция „Главна инспекция по труда“ във връзка с обстоятелствата по чл. 54, ал.1, т. 6 от ЗОП - оригинал или копие, заверено от кандидата.  ж) Документ, издаден от обслужващата банка за банковата сметка на кандидата, по която ще бъде преведена финансовата помощ, получена по реда на тези условия. Представя се във формат „pdf“ или „jpg“.  4. Посочените документи се представят от одобрените кандидати преди сключване на административните договори за предоставяне на БФП, като преди представяне на договорите за подпис ще се извършва проверка за съответствие на кандидатите с изискванията на чл. 25, ал. 2 от ЗУСЕСИФ въз основа на представените документи.  5. Срокът по т. 4 за представяне на посочените документи е 30 дни, считано от датата на получаване на поканата.  6. Когато при извършване на проверката по същество на представените от кандидатите документи при сключване на административния договор за предоставяне на БФП, се установи несъответствие между декларирани данни на етап кандидатстване, и информацията посочена в представените документи, договор не се сключва, като за договаряне ще бъдат поканени съответният брой кандидати от резервния списък (в случай че такъв е съставен) по поредността на класирането им, до изчерпване на общия наличен бюджет по процедурата.  7. Ако кандидатът откаже сключване на административен договор за предоставяне на БФП по одобрен за финансиране проект, се пристъпва към сключване на такъв договор за одобрен за финансиране проект на кандидата от резервния списък (в случай че такъв е съставен) по поредността на класирането им.  8. Ръководителят на управляващия орган по ПРСР 2014-2020 г. взема мотивирано решение за отказ за предоставяне на БФП в следните случаи:  8.1. за всяко проектно предложение, включено в списъка на предложените за отхвърляне проектни предложения и основанието за отхвърлянето им, включен в доклада за работата на оценителната комисия;  8.2. при несъгласие на кандидата да сключи административен договор за предоставяне на БФП;  8.3. на кандидат, който не отговаря на условията на чл. 25, ал. 2 от ЗУСЕСИФ или непредставяне на документите по т. 3.  9. При подписване на административен договор за БФП, бенефициентът подписва декларация по чл. 25, ал. 2 от ЗУСЕСИФ и чл. 7 от ПМС 162/2016 г., при настъпила промяна в декларираните при кандидатстване обстоятелства (Приложение № 2) към Административния договор за предоставяне на БФП.  10. Уведомяването на отхвърлените и одобрените кандидати за сключване на административни договори за предоставяне на БФП се извършва чрез ИСУН. УО по ПРСР 2014-2020 г. не носи отговорност, ако поради грешни и/или непълни данни за кореспонденция, предоставени от самите кандидати, те не получават кореспонденцията с УО по ПРСР 2014-2020 г.  11. Всеки кандидат може да подаде до УО по ПРСР 2014-2020 г. сигнал за предоставяне на невярна и/или подвеждаща информация от кандидати в процедури по предоставяне на БФП по ПРСР и/или от бенефициентите на БФП по ПРСР, които при изпълнение на договор, сключен по проект финансиран от ЕЗФРСР, предоставят невярна и /или подвеждаща информация за вписване в регистъра и проверка. |

# 29. Приложения към Условията за кандидатстване:

|  |
| --- |
| 1. Приложение № 1 – Основна информация и таблица със заявените разходи;  2. Приложение № 2 – Декларация по чл. 25, ал. 2 от ЗУСЕСИФ;  3. Приложение № 3 – Опис на имотите (към инженерния проект);  4. Приложение № 3a\_Изисквания за атрибутивни данни (към инженерния проект)  5. Приложение № 4 – Методика и таблица за разходи за организация и управление;  6. Приложение № 5 – Контролен лист ОАСД;  7. Приложение № 6 – Контролен лист ТФО;  8. Приложение № 7 – Таблица с КПД;  9. Приложение № 8 – Списък с договори;  10. Приложение № 9 – Списък с приоритетни култури;  11. Приложение № 10 – Декларация от водоползвател;  12. Приложение № 11 – Инструкция за кандидатстване в ИСУН |